ఐజాక్ అసిమోవ్
ఐజాక్ అసిమోవ్ (ఆంగ్లం: Isaac Asimov: ; పుట్టినప్పటి పేరు ఐజాక్ యుదోవిచ్ ఓసిమోవ్ , ; c. 1920 జనవరి 2 – 1992 ఏప్రిల్ 6), అమెరికన్ రచయిత మరియు బోస్టన్ విశ్వవిద్యాలయంలో జీవరసాయన శాస్త్రం ప్రొఫెసర్, అతడి విజ్ఞాన కల్పనా గ్రంథాలు మరియు అతడి ప్రసిద్ధ విజ్ఞాన పుస్తకాల ద్వారా సుపరిచితుడు. అసిమోవ్ అందరికన్నా అత్యంత విస్తారమైన రచయిత, అతడు దాదాపు 500 పైగా పుస్తకాలు, 9,000 ఉత్తరాలు మరియు పోస్ట్ కార్డులు వ్రాయడమో లేదా సంకలనం చేయడమో చేసాడు. అతడి రచనలు డ్యూయీ డెసిమల్ సిస్టంలో పదింట తొమ్మిది ప్రధాన విభాగాలలో (కేవలం ది 100 స్: ఫిలాసఫీ అండ్ సైకాలజీ మినహా) ప్రచురితమయ్యాయి.
ఐజాక్ అసిమోవ్ ముఖ్యంగా విజ్ఞాన-కల్పనా వర్గంలో ప్రసిద్ధ రచయితగా, మరియు, రాబర్ట్ A. హీన్లీన్ మరియు ఆర్థర్ C. క్లార్క్ లతో కలిపి, అతడు తన జీవిత కాలంలోని "ముగ్గురు ప్రధాన" విజ్ఞాన కల్పనా రచయితలలో ఒకరుగా పేరుపొందాడు.
అసిమోవ్ యొక్క అత్యంత ప్రసిద్ధమైన రచన "ఫౌండేషన్" క్రమం; అతడి ఇతర రచనా క్రమాలు "గాలాక్టిక్ ఎంపైర్" క్రమం మరియు "రోబోట్" క్రమం, ఈ రెండింటినీ అతడు తరువాత ఫౌండేషన్ క్రమం లోని కల్పనా విశ్వానికి జోడించే ప్రయత్నం చేసి, మొదటగా రాబర్ట్ A. హీన్లీన్ చేసినట్టూ, మరియు కార్డ్ వైనర్ స్మిత్ ఇంకా పాల్ అండర్సన్ లచే నిర్మించ బడిన "భవిష్యత్ చరిత్ర" తన కథలకు తయారు చేసాడు. అతడు ఎన్నో చిన్న కథలను వ్రాసాడు, వాటిలో "నైట్ ఫాల్", అనేది 1964 లో సైన్సు ఫిక్షన్ రైటర్స్ ఆఫ్ అమెరికా వారిచే అత్యుత్తమ విజ్ఞాన కల్పనా కథగా ఎన్నుకోబడింది, దానిని ఇప్పటికీ ఎంతో మంది అర్హమైనదిగా భావిస్తారు. అసిమోవ్, పాల్ ఫ్రెంచ్ అనే కలం పేరుతో "లక్కీ స్టార్" క్రమాన్ని జువెనైల్ విజ్ఞాన-కల్పనా నవలలుగా వ్రాసాడు.
చేయితిరిగిన అసిమోవ్ మిస్టరీలు మరియు ఫాంటసీలే కాక, ఎంతో నాన్-ఫిక్షన్ కూడా వ్రాసాడు. అతడు వ్రాసిన ఎన్నో ప్రసిద్ధ విజ్ఞాన గ్రంథాలు విజ్ఞాన భావనల్ని చారిత్రిక రీతిలో వివరిస్తాయి, ఇందులో విజ్ఞానం తన సరళమైన స్థాయిలో ఉన్నప్పటి కాలం నుండి చెప్పడం కద్దు. అతడు తరచూ తాను వ్రాసిన శాస్త్రజ్ఞుల జాతీయతలు, పుట్టిన తేదీలు, మరియు మరణించిన తేదీలు, మరియు సాంకేతిక పదాల వ్యుత్పత్తులు మరియు ఉచ్చారణ కూడా పొందుపరుస్తాడు. ఉదాహరణలుగా అతడి "గైడ్ టు సైన్స్" మూడు భాగాల సెట్, "అండర్ స్టాండింగ్ ఫిజిక్స్", "అసిమోవ్స్ క్రోనాలజీ ఆఫ్ సైన్స్ అండ్ డిస్కవరీ", అంతేకాక ఖగోళ శాస్త్రం, గణితం, బైబిల్, విలియం షేక్ స్పియర్ గ్రంథాలు మరియు రసాయన శాస్త్రం విషయాలను చెప్పుకోవచ్చు.
అసిమోవ్ అయిష్టంగానైనా మెన్సా ఇంటర్నేషనల్ యొక్క దీర్ఘ కాల సభ్యుడు మరియు ఉపాధ్యక్షుడు; అతడు ఆ సంస్థ లోని కొందరు సభ్యులను "తెలివిపట్ల గర్వం మరియు IQ గురించి గొప్ప" కలిగిన వారుగా తెలిపాడు. అతడు అంతకంటే అమెరికన్ హ్యూమనిస్ట్ అసోసియేషన్ అధ్యక్షుడి పదవిని మరింత సంతోషంగా అంగీకరించాడు. అతడి గౌరవార్థంగా ఉల్క 5020 అసిమోవ్, బుధ గ్రహం మీది పగులు, "అసిమోవ్స్ సైన్స్ ఫిక్షన్ పత్రిక," బ్రూక్లిన్, న్యూ యార్క్ లోని ఒక ఎలిమెంటరీ స్కూల్, మరియు ఐజాక్ అసిమోవ్ సాహిత్య అవార్డ్ ఉన్నాయి.
అసిమోవ్ సుమారు 1919 అక్టోబరు 4 మరియు 1920 జనవరి 2 మధ్య బైలోరష్యన్ సోవియట్ సోషలిస్ట్ రిపబ్లిక్ (సోవియట్ కాలంలో స్థావరాలు కొంతకాలం పాటు రష్యన్ SFSR యొక్క మహిల్జౌ గుబెర్నియాకు చెంది ఉండేవి, అటుపై RSFSR యొక్క స్మోలేన్స్క్ ఒబ్లాస్ట్ కు, తరువాత రష్యాకు చెందినవి) లోని పెట్రోవిచిలో మర ఆడించే యూదు కుటుంబంలో అన్నా రాచెల్ బర్మన్ అసిమోవ్ మరియు జుడా అసిమోవ్, లకు జన్మించాడు. అతడి కచ్చితమైన జన్మ తేదీ గ్రెగోరియన్ మరియు హీబ్రూ కాలమానాల మధ్య తేడా మరియు నమోదుల కొరత వలన అనిశ్చితం. అసిమోవ్ స్వయంగా తన పుట్టినరోజును జనవరి 2 న జరుపుకునేవాడు.
వారి కుటుంబం పేరు озимые ("ఒజిమియే" ), అనే రష్యన్ పదం నుండి పుట్టింది, అతడి తాతల తండ్రులు ఆ శీతాకాలపు పంట పండించే వారు, అటుపై వారి కుటుంబం పేరుకు పత్రోనిమిక్ అనే చివరి పదం కలపబడింది. అతడి అసలు పేరు రష్యన్ లో "ఇసాక్ ఒజిమోవ్" (రష్యన్: Исаак Озимов); కానీ తరువాత అతడిని రష్యాలో "ఐజ్యేక్ అజిమోవ్" (),గా పిలిచేవారు, అది అమెరికన్ ఆంగ్ల ఉచ్చారణకు రష్యన్ సిరిలిక్ రూపం. అసిమోవ్ కు ఒక చెల్లెలు, మార్సియా (పుట్టినప్పటి పేరు మాన్య, 1922 జూన్ 17), ఒక తమ్ముడు, స్టాన్లీ (పుట్టిన తేదీ 1929 జూలై 25) ఉన్నారు.
అతడి కుటుంబం అతడికి మూడేళ్ళ వయసులో సంయుక్త రాష్ట్రాలకు వలస వెళ్ళింది. అతడి తల్లిదండ్రులు అతడితో ఎప్పుడూ యిడ్డిష్ మరియు ఇంగ్లీష్ లో మాట్లాడడం వలన, అతడు ఎప్పటికీ రష్యన్ నేర్చుకోలేదు. బ్రూక్లిన్, న్యూ యార్క్లో పెరుగుతూ, అసిమోవ్ అయిదేళ్ళ వయసుకే తనంత తానే చదవడం నేర్చుకున్నాడు, ఇంకా యిడ్డిష్ మరియు ఇంగ్లీష్ లలో అనర్గళంగా మాట్లాడేవాడు. అతడి తల్లిదండ్రులకు ఒక శ్రేణి కాండీ దుకాణాలు ఉండేవి, మరియు కుటుంబంలోని ప్రతి ఒక్కరూ వాటిలో పని చేయాల్సి వచ్చేది.
అసిమోవ్ విజ్ఞాన కల్పనకు చెందిన చౌక పత్రికలను చిన్నతనం లోనే చదివే వాడు. అతడి తండ్రి, సిద్ధాంతంగా, చౌక పత్రికలను చదవడాన్ని, వాటిలో ఉండేదంతా వృధా అని నిరసించే వాడు, కానీ, అసిమోవ్ ఆ పత్రికల శీర్షికలో "సైన్స్" ఉండడం వలన అవి విద్యకు సంబంధించినవని చెప్పేవాడు. దాదాపు పదకొండేళ్ళ వయసుకల్లా, అతడు తన స్వంత కథలు వ్రాసేవాడు, ఇంకా పంతోమ్మిదేళ్ళ వయసుకల్లా అతడు సైన్స్ ఫిక్షన్ ఫాండం కనుగొన్నాడు—అతడు విజ్ఞాన కల్పనా పత్రికలకు కథలు అమ్మేవాడు. జాన్ W. కాంప్ బెల్, అప్పటి "అస్టౌన్డింగ్ సైన్స్ ఫిక్షన్," సంపాదకుడు అసిమోవ్ పై ఎంతో ప్రభావం చూపించడమే కాక, వ్యక్తిగత స్నేహితుడు కూడా అయ్యాడు.
అసిమోవ్, బ్రూక్లిన్, న్యూ యార్క్ లోని బాయ్స్ హై స్కూల్తో సహా న్యూ యార్క్ సిటీ పబ్లిక్ స్కూల్స్లో చదివాడు. అక్కడి నుండి అతడు రెండేళ్ళు సెత్ లో జూనియర్ కాలేజీకి వెళ్ళాడు, అటుపై తన మాస్టర్ డిగ్రీ శేషం కొరకు కొలంబియా విశ్వవిద్యాలయంకి వెళ్లి, అక్కడి నుండే 1939 లో పట్టభద్రుడయ్యాడు. చివరకు తిరిగి వచ్చి 1948 లో జీవ రసాయన శాస్త్రంలో పీ హెచ్ డీ పొందాడు. ఈ మధ్యలో, అతడు రెండవ ప్రపంచ యుద్ధం సమయంలో ఫిలడెల్ఫియా నావీ యార్డ్ యొక్క నావల్ ఎయిర్ ఎక్స్పెరిమెంటల్ స్టేషనులో మూడేళ్ళు పౌరుడిగా పనిచేసాడు. యుద్ధం ముగిసిన తరువాత, అతడు U.S. సైన్యం లోనికి తీసుకోబడి, సుమారు తొమ్మిది నెలలు పనిచేసి గౌరవప్రథమైన డిశ్చార్జ్ తీసుకున్నాడు. స్వల్ప కాలం అతడి సైన్య వృత్తిలో, అతడు తన టైపింగ్ నైపుణ్యం వలన కార్పోరల్ రాంక్ వరకూ ఎదిగాడు, తరువాత 1946 లో బికిని అటోల్లో జరిగిన అణు బాంబ్ టెస్ట్ లలో పాల్గొనడం నుండి వెంట్రుకవాసిలో తప్పించుకున్నాడు.
తన డాక్టరేట్ ముగించిన తరువాత, అసిమోవ్ బోస్టన్ విశ్వవిద్యాలయం వైద్య కళాశాలలో అధ్యాపక వృత్తి ప్రారంభించి, అటుపై అందులోనే కొనసాగాడు. 1958 నుండి అధ్యాపక వృత్తిలో కాదు, ఎందుకంటే అతడు పూర్తి సమయాన్ని రచనకే వినియోగించే వాడు (అతడి రచనల ద్వారా ఆదాయం అతడి విద్యా వృత్తి జీతం కన్నా ఎక్కువగా ఉండేది). టెన్యూర్ అయి ఉండడం వలన అతడు అసోసియేట్ ప్రొఫెసర్ హోదా ఉంచుకోగా, అతడు 1979 లో విశ్వవిద్యాలయం అతడిని జీవరసాయన శాస్త్రంలో పూర్తి ప్రొఫెసర్ గౌరవాన్ని ప్రసాదించింది. అసిమోవ్ యొక్క స్వంత పరిశోధనా పత్రాలు 1965 నుండి విశ్వ విద్యాలయపు ముగర్ మెమోరియల్ లైబ్రరీలో భద్రపరచబడ్డాయి, దానికి అతడు క్యురేటర్ హోవార్డ్ గాట్లీబ్ అభ్యర్ధనపై ఇవ్వడం జరిగింది. ఆ గ్రంథాలే 464 పెట్టెల నిండా, డెభ్భై ఒక్క మీటర్ల అలమర స్థలాన్ని ఆక్రమించాయి.
అసిమోవ్ గెర్త్రుడ్ బ్లుగర్మన్ (1917, కెనడా–1990, బోస్టన్) ను 1942 జూలై 26 నాడు వివాహం చేసుకున్నాడు. వారికి ఇరువురు పిల్లలు, డేవిడ్ (జ. 1951) మరియు రాబిన్ జోన్ (జ. 1955). 1970 లో విడిపోయిన తరువాత, అతడు మరియు గెర్త్రుడ్ 1973 లో విడాకులు తీసుకున్నారు, అటుపై అసిమోవ్ అదే సంవత్సరం జానెట్ O. జెప్సన్ను వివాహం చేసుకున్నాడు.
అసిమోవ్ క్లాస్త్రోఫైల్: అతడు చిన్న, మూసిన స్థలాలను ఇష్టపడే వాడు. అతడి ఆత్మకథ మూడవ భాగంలో, న్యూ యార్క్ సిటీ సబ్ వే స్టేషనులో ఒక పత్రికా దుకాణం పెట్టుకుని, అందులో నుండి చదువుకుంటూ, వెళ్ళే రైళ్ళ శబ్దాలను వినడం వంటి చిన్న నాటి కోరికను వ్యక్తం చేసాడు.
అసిమోవ్ కు ఎగరడమంటే భయం, అతడు జీవితకాలంలో కేవలం రెండు సార్లే విమాన ప్రయాణం చేసాడు (ఒక సారి అతడు నావల్ ఎయిర్ ఎక్స్పెరిమెంటల్ స్టేషనులో పని చేసేప్పుడు, మరొక సారి 1946 లో ఒహు సైన్య స్థావరం నుండి వెనక్కు వచ్చేప్పుడు)
అతడు అరుదుగా ఎక్కువ దూరాలు ప్రయాణించే వాడు, ఒక రకంగా అతడికి విమాన ప్రయాణం పట్ల భయం, దూర ప్రదేశాలకు ప్రయాణం చేసేందుకు అడ్డంకిగా ఉండడమే కారణం. ఈ భయం అతడి వివిధ కల్పనా రచనలు వెండెల్ అర్త్ రహస్య కథలు మరియు ఎలీజా బాలీ పాత్ర ఉన్న రోబోట్ నవలలను ప్రభావితం చేసింది. అతడి శేష జీవితంలో, అతడు క్రూజ్ నౌక లలో ప్రయానించడాన్ని ఇష్టపడడం కనుగొన్నాడు, అటుపై ఎన్నో సందర్భాలలో అతడు RMS "క్వీన్ ఎలిజబెత్ 2" వంటి నౌకల్లో విజ్ఞాన సంబంధిత ఉపన్యాసాలు ఇవ్వడం ద్వారా క్రూజ్ యొక్క "వినోదం,"లో భాగంగా ఉండేవాడు.
అసిమోవ్ ఎంతో గొప్ప వక్త మరియు తరచుగా విజ్ఞాన కల్పనా సభలలో పాల్గొనే వాడు, అక్కడ ఎంతో స్నేహ పూర్వకంగా అందరితోనూ కలిసేవాడు. అతడు ఎంతో ఓపికగా వేలకొద్దీ ప్రశ్నలకు సమాధానం ఇచ్చేవాడు మరియు ఇతర ఉత్తరాలకు ప్రత్యుత్తరం ఇచ్చేవాడు, అంతేకాక సంతోషంగా ఆటోగ్రాఫులు ఇచ్చేవాడు. అతడు సాధారణ ఎత్తు, భారీకాయం కలిగి మటన్ చాప్ జులపాలతో మరియు ప్రత్యేకమైన బ్రూక్లిన్ యాసతో ఉండేవాడు. అతడి శారీరక సామర్థ్యం చాల నిరాశాజనకంగా ఉండేది. అతడు ఎప్పటికీ ఈత లేదా సైకిల్ తొక్కడం నేర్చుకోలేకపోయాడు; అయినప్పటికీ, అతడు బోస్టన్ కు మారిన తరువాత కారు నడపడం నేర్చుకున్నాడు. అతడి హాస్య పుస్తకం "అసిమోవ్ లాఫ్స్ అగైన్ " లో, అతడు బోస్టన్ లో వాహనం నడపడాన్ని "చక్రాలపై అరాచకత్వం"గా వర్ణించాడు.
అసిమోవ్ యొక్క వివిధ ఇష్టాలలో భాగంగా అతడి శేష జీవితంలో అతడు గిల్బర్ట్ అండ్ సల్లివాన్ ల హాస్య ఒపేరాలు మరియు రెక్స్ స్టౌట్ వ్రాసిన నిరో ఉల్ఫ్ రహస్య కథల భక్తుల ది ఉల్ఫ్ పాక్ వంటి వాటి నిర్వహణలో పాలు పంచుకునే వాడు. అతడి ఎన్నో కథానికలలో గిల్బర్ట్ అండ్ సల్లివాన్ ప్రస్తావన ఉంటుంది. అతడు ప్రముఖమైన షెర్లాక్ హోమ్స్ సంఘం లోని బేకర్ స్ట్రీట్ ఇర్రెగ్యులర్స్లో ప్రధాన సభ్యుడిగా ఉండేవాడు. అతడు ఇంకా సర్వ-పురుష సాహిత్య విందు సమాజం ట్రాప్ డోర్ స్పైడర్స్ సభ్యుడిగా ఉండేవాడు, అది రహస్యాలకు సమాధానం చెప్పే కల్పనా సమూహం బ్లాక్ విడోయర్స్ పునాదిగా ఉండేది.
1984 లో అమెరికన్ హ్యూమనిస్ట్ అసోసియేషన్ (AHA) అతడిని హ్యూమనిస్ట్ ఆఫ్ ది ఇయర్ గా గౌరవించింది. 1985 నుండి 1992 లో అతడి మరణం వరకూ, అతడు AHA యొక్క గౌరవ అధ్యక్షపదవిలో కొనసాగాడు; అతడి తరువాత అతడి స్నేహితుడు మరియు రచయిత అయిన కర్ట్ వాన్నేగాట్ ఆ పదవిని స్వీకరించాడు. అతడు "స్టార్ ట్రెక్" సృష్టికర్త జీన్ రాడెన్ బెర్రీ కి సన్నిహితుడు, మరియు యొక్క నిర్మాణ సమయంలో అతడి సలహాల కొరకు తెరపై పేరు సైతం కనిపించింది (సాధారణంగా, ఇది పారామౌంట్ పిక్చర్స్ కు రాడెన్ బెర్రీ యొక్క విజ్ఞాన కల్పనా సంబంధిత ఆలోచనలు సవ్యమైనవిగా చూపించడానికి చేసేవాడు).
అసిమోవ్ 1977 లో గుండెపోటు కు గురయ్యాక, 1983 డిసెంబరులో మూడు స్థాయిల బైపాస్ సర్జరీ చేయించుకున్నాడు. న్యూ యార్క్ సిటీలో అతడు ఏప్రిల్ 6, 1992 నాడు మరణించినపుడు, అతడి సోదరుడు స్టాన్లీ గుండె మరియు మూత్రపిండాల వైఫల్యం, మరణానికి కారణంగా ప్రకటించాడు. అతడి మరణించే నాటికి అతడికి రెండవ భార్య, జానెట్, మరియు అతడి మొదటి వివాహం వలన కలిగిన పిల్లలూ ఉన్నారు. అతడి మరణానికి పదేళ్ళ తరువాత, జానెట్ అసిమోవ్ ప్రచురించిన అసిమోవ్ ఆత్మకథ "ఇట్స్ బీన్ ఎ గుడ్ లైఫ్" లో, అతడి గుండె మరియు మూత్ర పిండాల సంబంధిత సమస్యలు HIV, అంటే AIDS కలిగించే వైరస్ ద్వారా వచ్చినవనీ, అతడు తన బైపాస్ శస్త్ర చికిత్స సమయంలో పొందిన రక్త మార్పిడి వలన ఆ వ్యాధి వచ్చిందనీ తెలిపింది. జానెట్ అసిమోవ్ "ఇట్స్ బీన్ ఎ గుడ్ లైఫ్" చివరి మాటలో, అసిమోవ్ "బహిరంగ పరచాలని" అనుకున్నా, అతడి వైద్యులు AIDS వ్యతిరేక భావన అతడి కుటుంబ సభ్యులకూ వర్తిస్తుందని చెప్పి, అతడిని మౌనంగా ఉండటానికి ఒప్పించారని చెప్పింది. అసిమోవ్ యొక్క కుటుంబం అతడి మరణం తరువాత అతడి పరిస్థితిని తెలపాలని అనుకున్నా, ఆర్థర్ ఆషే తన స్వంత AIDS ఇన్ఫెక్షన్ (అది కూడా గుండె శస్త్ర చికిత్స సమయంలో రక్త మార్పిడి వలన సంభవించింది) గురించి ప్రకటించినప్పుడు చెలరేగిన వివాదం వారిని మరొక విధంగా ఉండటానికి ఒప్పించింది. పదేళ్ళ తరువాత, అసిమోవ్ యొక్క వైద్యుల్లో చాలా మంది మరణించాక, జానెట్ మరియు రాబిన్ అసిమోవ్ ఆ AIDS కథ బహిరంగం చేయటానికి అనుమతించారు.
ఐజాక్ అసిమోవ్ మానవతా వాది మరియు హేతువాది. అతడు ఇతరుల మతసంబంధ నమ్మకాలను కాదనకపోయినా, తరచుగా మూధనమ్మకాలు మరియు మిధ్యా విజ్ఞాన నమ్మకాలను వ్యతిరేకించి, వాటిని అసలైన విజ్ఞానం కాదని చెప్పేవాడు. అతడి చిన్నతనంలో, అతడి తండ్రి మరియు తల్లి సంప్రదాయ యూదు అలవాట్లను పాటించేవారు, కానీ అది మరీ పెట్రోవిచిలో ఉన్నంత కచ్చితంగా ఉండేది కాదు; అయినప్పటికీ, వారు చిన్న ఐజాక్ పై వారి నమ్మకాలను రుద్దేవారు కారు. దాంతో అతడు బలమైన మాట ప్రభావం లేకుండానే పెరిగాడు, అతడి నమ్మకాల ప్రకారం ఎలాగైతే "ఇలియాడ్" గ్రీక్ ఇతిహాసాలను చూపించేదో అదే విధంగాతోరా హీబ్రూ ఇతిహాసాల ప్రతిబింబం. కొంత కాలం పాటు, అతడి తండ్రి స్థానిక మత కార్యాలయంలో అలవాటైన పరిసరాలను ఆనందించటానికీ, మరియు పవిత్ర గ్రంథాలతో పరిచయం ఉన్న "విజ్ఞానిగా ఎదగాదానికీ" పనిచేసాడు. ఈ విజ్ఞానమే అతడి తరువాతి కాలంలో రచించి ప్రచురించిన "అసిమోవ్స్ గైడ్ టు ది బైబిల్", పాత మరియు క్రొత్త నిబంధనల చారిత్రిక పునాదుల విశ్లేషణకు అంకురం. ఎన్నో ఏళ్ల పాటు, అసిమోవ్ తనను తాను నాస్తికుడు అనేవాడు; కానీ ఆ పదం, అతడు నమ్మేదాని కన్నా నమ్మనిదాన్నే వివరించడం వలన, సరిపోయేది కాదని చెప్పాడు. ఆ కారణంగా, అతడు తనని తాను ఒక "మానవతావాది"గా చెప్పుకుని, ఆ పదం మరింత అనువైనదిగా ఉంటుందని భావించాడు. అతడు, అయినప్పటికీ, తనని తాను తెగల పరంగా యూదు గానే గుర్తించాడు, అలా జాక్ డాన్ యొక్క యూదు విజ్ఞాన కల్పనా సర్వస్వం "వాండరింగ్ స్టార్స్" కు పరిచయంలో చెప్పుకున్నాడు: "నేను ఏ విధమైన సేవ మరియు మతకర్మ లోనూ పాల్గొనను, మరియు ఏ నాడూ కుతూహలమైన యుక్త వయస్సు కర్మ, బార్ మిజ్వా చేయించుకోలేదు. దానితో సంబంధం లేదు. నేను యూడునే."
అతడి ఆత్మకథ చివరి భాగంలో, అసిమోవ్ ఇలా వ్రాసాడు, "నేను నాస్తికుడిని కాకపోయి ఉంటే, నేను మనుష్యులను వారి మాటల ప్రకారం కాకుండా, వారి జీవితాల పూర్ణత్వం వలన రక్షించే దేవుడిని నమ్మేవాడిని. నా భావనలో నేను ప్రతి పదమూ దేవుడు, దేవుడు, దేవుడు మరియు ప్రతి చర్యా నేరం, నేరం, నేరం అయ్యే ఒక టీవీ బోధకుడికన్నా, నిజాయితీగల మరియు సరయిన నాస్తికుడిని నమ్ముతాను." అదే పుస్తకంలో అతడు నరకం అనేది ఎంతో-దయగల దేవుడికి ఆపాదించిన "సాడిస్ట్" యొక్క "అద్భుతమైన కల" అనీ; మనుష్యుల ప్రభుత్వాలు సైతం క్రూరమైన మరియు అసాధారణ శిక్షలను తగ్గిస్తుంటే, జీవితం తరువాతి శిక్షలు కొంతకాలానికే ఎందుకు పరిమితం కాకూడదని ప్రశ్నించాడు. అసిమోవ్, మనిషి నమ్మకం లేదా చర్య శాశ్వత శిక్షకు అర్హమనే ఆలోచనని తిరస్కరించాడు. కేవలం ఎడారులు కలిగిన మరణం తరువాతి జీవితం ఉన్దినట్లయితే, అతడి అభిప్రాయం ప్రకారం, దీర్ఘమైన మరియు కచ్చితమైన శిక్షలు "నరకాన్ని కనిపెట్టి దేవుడిని కించపరచిన" వారికి వేయాలి. అతడి పుస్తకాలు "ట్రెజరీ ఆఫ్ హ్యూమర్" మరియు "అసిమోవ్ లాఫ్స్ అగైన్" చెప్పినట్టూ, అసిమోవ్ యూదు-క్రైస్తవ దేవుడు, సాతాను, 3}ఈడెన్ తోట, జెరూసలెం, మరియు ఇతర మత సంబంధమైన విషయాలపై చతురోక్తులు చెప్పడానికి ఇష్టపడేవాడు, ఎందుకంటే గంటల కొద్దీ జరిగే వేదాంత చర్చ కన్నా ఒక మంచి చతురోక్తి ఎక్కువగా ఆలోచింప చేస్తుంది.
అసిమోవ్ క్రొత్త వ్యవహారం సమయంలో డెమోక్రటిక్ పార్టీకి ప్రధాన మద్దతుదారుగా మారి, అటుపై రాజకీయ స్వతంత్రవాదిగా కొనసాగాడు. అతడు 1960 లలో వియత్నాం యుద్ధం వ్యతిరేకంగా మాట్లాడేవాడు, మరియు 1970 ల ప్రారంభంలో ఒక టెలివిజన్ ఇంటర్వ్యూలో అతడు బహిరంగంగా జార్జ్ మెక్ గావెర్న్కు మద్దతు పలికాడు. అతడు ఎందఱో విప్లవ రాజకీయ వాదులు 1960 ల చివరిలో మరియు అటుపై తన దృష్టిలో "నిర్హేతుకమైన" దృక్కోణం అవలంబించడాన్ని నిరసించాడు. అతడి ఆత్మకథ రెండవ భాగం "ఇన్ జాయ్ స్టిల్ ఫెల్ట్,"లో అసిమోవ్ సంస్కృతి విరుద్ధమైన వ్యక్తి అబ్బీ హాఫ్మన్ను కలవడాన్ని గుర్తు చేసుకున్నాడు; అసిమోవ్ అభిప్రాయం 1960 ల సంస్కృతి విరుద్ధ నాయకులు ఒక ఉద్వేగ భావనకు గురయ్యారని, చివరకు, అది వారినే "ఆత్మకు సంబంధించిన నిర్మానుష్యమైన భూభాగం"లో వదలి వేసిందనీ, అటునుంచి వారు తిరిగి రాగలరా అనీ ఆశ్చర్యం వ్యక్తం చేసాడు. అతడి తోటి స్వతంత్ర వాదులతో సంబంధాలు మూడు మైళ్ళ ద్వీపం కేంద్రక శక్తి యంత్ర సముదాయం సంఘటన తరువాత సైతం అతడు కేంద్రక శక్తి యొక్క పౌర ఉపయోగాలను కాపాడడం వలన చెడిపోయాయి. "యువర్స్, ఐజాక్ అసిమోవ్," లో తిరిగి ప్రచురించబడిన ఉత్తరంలో, అతడు కేంద్రక రియాక్టరు వద్ద కన్నా "ఏ విధమైన అపాయమూ లేని" చోట, ఇంకా లవ్ కెనాల్ దగ్గరలోని ఒక మురికివాడలో కన్నా కేంద్రక రియాక్టరు వద్ద; లేదా "మీథైల్ ఐసో-సైనేట్ ఉత్పత్తి చేసే ఒక యూనియన్ కార్బైడ్ ప్లాంటు దగ్గరైనా ఉండటాన్ని (భోపాల్ దుర్ఘటన ను ఉదహరిస్తూ) ఇష్టపడతానన్నాడు. అతడు జనాభా నియంత్రణ కొరకు ఎన్నో అభ్యర్థనలు విడుదల చేసాడు, అదే భావాలు థామస్ మాల్థస్ నుండి పాల్ R. ఎర్లిచ్ వరకూ వెలిబుచ్చారు. అసిమోవ్ తనని తాను స్త్రీవాది గా చెప్పుకున్నాడు, అదీ స్త్రీ స్వతంత్రం ప్రబలమైన ఉద్యమంగా మారక ముందే; అతడు "వారు దాడి చేస్తే నాకు నచ్చదు" కాబట్టి నేను స్త్రీ స్వతంత్రాన్ని సమర్థిస్తున్నానని హాస్యానికి అన్నాడు. కానీ నిజంగా, అతడు స్త్రీల హక్కులు జనాభా నియంత్రణకు దగ్గరి సంబంధం కలవని వాదించాడు. అంతేకాక, అతడు స్వలింగ సంపర్కం జనాభా ప్రాతిపదికపై "నైతిక హక్కు"గా పరిగణింప బడాలని భావించాడు, అన్ని రకాల ప్రత్యుత్పత్తికి దారితీయని అనుమతింపబడిన పెద్దల లైంగిక సంపర్కం సరైనదని చెప్పాడు.
అతడి చివరి జీవితంలో అసిమోవ్, న్యూ యార్క్ సిటీ లోని జీవన ప్రమాణాల తగ్గుదలకు మధ్యతరగతి ప్రజలు చిన్న పట్టణాలకు వలస వెళ్ళడం ద్వారా ఏర్పడే పన్ను పునాది తగ్గుదల కారణం అని చెప్పాడు. అతడి చివరి వాస్తవిక పుస్తకంలో, "అవర్ ఆంగ్రీ ఎర్త్" (1991, అతడి దీర్ఘ కాల స్నేహితుడు మరియు విజ్ఞాన కల్పనా రచయిత ఫ్రెడరిక్ పోల్తో కలిసి వ్రాసినది), వాతావరణ సమస్యకు సంబంధించిన గ్లోబల్ వార్మింగ్ మరియు ఓజోన్ పొర యొక్క వినాశం గురించి వ్రాయబడింది.
అసిమోవ్ యొక్క వృత్తి వివిధ కాలాలుగా విభజించవచ్చు. అతడి ప్రారంభ వృత్తిలో, విజ్ఞాన కల్పన ప్రభావంతో, 1939 లో కథానికలతో మరియు 1950 లో నవలలతో మొదలైంది. ఇది సుమారు 1958 వరకూ కొనసాగింది, చివరికి "ది నేకెడ్ సన్" ప్రచురణతో ముగిసింది. అతడు 1952 లో "బయోకెమిస్ట్రీ అండ్ హ్యూమన్ మెటాబాలిజం" అనే కళాశాల స్థాయి అచ్చు పుస్తకం సహా రచయితగా వాస్తవిక సాహిత్యాన్ని ప్రచురించడం మొదలు పెట్టాడు. 1957 లో USSR ప్రయోగించిన మొట్టమొదటి మనుష్య-నిర్మిత ఉపగ్రహం స్పుత్నిక్ I యొక్క కక్ష్య గురించి వ్రాస్తూ, అతడు వాస్తవిక రచన మొదలుపెట్టాడు, ముఖ్యంగా ప్రసిద్ధ విజ్ఞాన గ్రంథాలు ఎంతగానో పెరిగాయి, ఆ కారణంగా అతడి విజ్ఞాన కల్పనా గ్రంథాల రచన తగ్గింది. తరువాతి పావు శతాబ్దంలో, అతడు నాలుగు విజ్ఞాన కల్పనా నవలలు వ్రాసాడు. 1982 లో మొదలై, అతడి విజ్ఞాన కల్పనా వృత్తిలో రెండవ భాగం "ఫౌండేషన్స్ ఎడ్జ్" ప్రచురణతో మొదలైంది. అప్పటి నుండి అతడి మరణం దాకా, అసిమోవ్ తన నవలలకు మరెన్నో తరువాతి క్రమాలు మరియు మునుపటి క్రమాలు ప్రచురించి, వాటన్నిటినీ ఒకే శ్రేణిలో, తానే అనుకోనంతగా కథలల్లి క్రమీకరించాడు. అయినప్పటికీ, అలా కలపడంలో, ముఖ్యంగా అతడి ప్రారంభ కథలలో, ఎన్నో అపసవ్యాలు ఉన్నాయి.
అసిమోవ్ నమ్మకం ప్రకారం అతడి ప్రధాన రచనలు అతడి "త్రీ లాస్ ఆఫ్ రోబోటిక్స్" మరియు ఫౌండేషన్ సీరీస్ (చూడండి "యువర్స్, ఐజాక్ అసిమోవ్," పు. 329). అంతేకాక, "ఆక్స్ఫర్డ్ ఇంగ్లీష్ డిక్షనరీ" అతడి విజ్ఞాన కల్పన ఆధారంగా "పాజిట్రానిక్" (ఒక పూర్తి కల్పనా సాంకేతికత), "సైకో-హిస్టరీ" (చారిత్రిక ప్రేరణలకై వాడే విభిన్న పరిశోధన) మరియు "రోబోటిక్స్" పదాలను ఆంగ్ల భాషలో పరిచయం చేసింది. అసిమోవ్, "రోబోటిక్స్" అనే పదాన్ని అది అసలైన పదమై ఉంటుందని ఊహించకుండానే కనిపెట్టాడు; అప్పట్లో, అతడు ఆ పదాన్ని మెకానిక్స్ మరియు హైడ్రాలిక్స్ సమ్మేళనంగా, కానీ రోబోట్ లకు సంబంధించినదిగా భావించాడు. అతడి పదం "సైకో-హిస్టరీ" లా కాక, "రోబోటిక్స్" అనే పదం ప్రధాన సాంకేతిక ఉపయోగంలో అసిమోవ్ యొక్క అసలైన నిర్వచనం గానే వాడబడుతోంది. "" లోని అన్ద్రాయిడ్లు "పాజిట్రానిక్ మెదడులతో" వంటి పదాలు ఈ కల్పనా సాంకేతికత 'ఆవిష్కరించిన' అసిమోవ్ కు పూర్తి గౌరవాన్ని ఇస్తాయి. స్థలం మరియు సమయం గురించి అతడి కల్పనా కథలు బ్రయాన్ W అల్దిస్, పాల్ ఆండర్సన్ మరియు గ్రెగరీ బెంఫోర్డ్ ల రచనల్ని పోలి ఉంటాయి.
అసిమోవ్ మొదటగా 1929 లో అతడి కుటుంబం యొక్క మిఠాయి దుకాణంలో అమ్మబడే విజ్ఞాన కల్పన చౌక పత్రికలను చదవడం మొదలుపెట్టాడు. అతడికి సైన్స్ ఫిక్షన్ ఫాండంతో పరిచయం మధ్య -1930 లలో కలిగింది, ముఖ్యంగా ఫ్యూచరియన్స్గా మారిన బృందంతో. అతడు తన మొట్టమొదటి విజ్ఞాన కల్పనా కథ, "కాస్మిక్ కార్క్ స్క్రూ", 1937 లో మొదలుపెట్టినప్పటికీ, జూన్ 1938 లో తను "అస్టౌన్డింగ్ సైన్స్ ఫిక్షన్" కార్యాలయాలను సందర్శించి ప్రేరణ పొందేవరకూ పూర్తిచేయలేకపోయాడు. అతడు "కాస్మిక్ కార్క్ స్క్రూ"ను జూన్ 19 న పూర్తిచేసి, ఆ కథను స్వయంగా "అస్టౌన్డింగ్" సంపాదకుడు జాన్ W. కాంప్ బెల్కు రెండు రోజుల తరువాత ఇచ్చాడు. కాంప్ బెల్ "కాస్మిక్ కార్క్ స్క్రూ"ను తిరస్కరించినా, అసిమోవ్ ను ప్రయత్నిస్తూ ఉండమని ప్రోత్సహించాడు, మరియు అసిమోవ్ అది పాటించాడు. అసిమోవ్ తన మూడో కథ, "మేరూన్డ్ ఆఫ్ వెస్ట"ను, "అమేజింగ్ స్టోరీస్" పత్రికకు అక్టోబర్ లో అమ్మగా, అది మార్చ్ 1939 ప్రతిలో ప్రచురింపబడింది. అతడు రచనను కొనసాగించి కొన్ని సార్లు కథలను విజ్ఞాన కల్పనా చౌక పత్రికలకు అమ్మేవాడు.
1941 లో అతడు తన 32 వ కథ, "నైట్ ఫాల్", "చరిత్రలో అత్యుత్తమ విజ్ఞాన కల్పనా కథలలో ఒకటి"గా పేరుపొందిన దాన్ని ప్రచురించాడు. 1968 లో సైన్స్ ఫిక్షన్ రైటర్స్ అఫ్ అమెరికా "నైట్ ఫాల్"ను చరిత్రలో ఉత్తమ విజ్ఞాన కల్పనా కథానికగా ఎంపిక చేసింది. అతడి కథానికా సంకలనం "నైట్ ఫాల్ అండ్ అదర్ స్టోరీస్"లో అతడు ఇలా వ్రాసాడు, "'నైట్ ఫాల్' రచన నా రచనా వృత్తిలో నీటి చెలమ లాంటిది... నన్ను అకస్మాత్తుగా పట్టించుకున్నారు మరియు విజ్ఞాన కల్పనా ప్రపంచం నా ఉనికిని గుర్తించింది. సంవత్సరాలు గడిచేకొద్దీ, నిజానికి, నేను వ్రాసింది 'కళాఖండం' అని తెలిసింది".
"నైట్ ఫాల్" అనేది ఒక ఆదర్శ సాంఘిక విజ్ఞాన కల్పనకు ఉదాహరణ, ఈ పదం 1940 లలో మొదలైన క్రొత్త పద్ధతిని వివరించడానికి కనిపెట్టబడింది, ఈ సాహిత్యం అసిమోవ్ మరియు హీన్లీన్ వంటి రచయితలచే మొదలై, సాంకేతిక ఉపకరణాలు మరియు రోదసీ ప్రయాణం నుండి దూరంగా మానవ పరిస్థితి ఊహల వైపు సాగింది.
1941 కల్లా అసిమోవ్ క్రమం తప్పకుండా ఆ రంగంలోని ప్రధాన పత్రిక "అస్టౌన్డింగ్"కు కథలు అమ్మడం మొదలుపెట్టాడు. 1943 నుండి 1949 వరకూ ప్రచురింపబడిన అతడి విజ్ఞాన కల్పనా సాహిత్యం మొత్తం "అస్టౌన్డింగ్" లోనే ఉండేది.
1942 లో అతడు తన "ఫౌండేషన్" కథలలో మొదటిది ప్రచురించాడు, తరువాత అది "ఫౌండేషన్ త్రయం"లో చేర్చబడింది: "ఫౌండేషన్" (1951), "ఫౌండేషన్ అండ్ ఎంపైర్" (1952), మరియు "సెకండ్ ఫౌండేషన్" (1953)— వీటిలో భవిష్యత్ విశ్వం లోని ఒక అంతరిక్ష రాజ్యం యొక్క అంతం మరియు పునరుత్థానం వివరించబడింది. మొత్తంగా తీసుకున్నపుడు, అవి అతడి రోబోట్ శ్రేణితో పాటు ఎంతో ప్రసిద్ధమైనవి. ఎన్నో ఏళ్ల తరువాత, అసిమోవ్ పై అభిమానుల ఒత్తిడి వలన, అతడు ఆ క్రమాన్ని "ఫౌండేషన్స్ ఎడ్జ్" (1982) మరియు "ఫౌండేషన్ అండ్ ఎర్త్" (1986) లతో కొనసాగించాడు, తరువాత అసలైన త్రయానికి ముందు కథలుగా "ప్రేల్యూడ్ టు ఫౌండేషన్" (1988) మరియు "ఫార్వార్డ్ ది ఫౌండేషన్" (1992) లు రచించాడు. ఈ శ్రేణిలో అతడి కల్పనా విజ్ఞానం సైకో-హిస్టరీ అంటే పెద్ద జనాభా చరిత్ర యొక్క భవిష్యత్ రూపం ఊహించే వీలయ్యే విధానం కనబడుతుంది.
అతడి పాజిట్రానిక్ రోబోట్ కథలు — చాలా వరకూ "ఐ, రోబోట్" (1950) లో సంకలనం చేయబడినవి — సుమారు అదే సమయంలో మొదలయ్యాయి. వారు ధర్మసూత్రాలు రోబోట్స్ కి చట్టాలుగా రూపొందించారు (చూడండి త్రీ లాస్ అఫ్ రోబోటిక్స్) అండ్ ఇంటెలిజెంట్ మెషీన్స్, దీని ప్రభావం ఇతర రచయితలూ మరియు ఆలోచనాపరులు ఆ విషయాన్ని వివరించడాన్ని ప్రభావితం చేసింది. అటువంటి ఒక కథానిక, "ది బై-సెంటెనియల్ మాన్",ను చలనచిత్రంగా మలిచారు, అందులో రాబిన్ విలియమ్స్ నటించాడు.
2004 లోని చిత్రం "ఐ, రోబోట్", విల్ స్మిత్ నటించింది, కూడా జెఫ్ వింటర్ వ్రాసిన "హార్డ్ వైర్డ్" అనే స్క్రిప్ట్ ఆధారంగా, అసిమోవ్ ఆలోచనలను మరియు "ఐ, రోబోట్" శీర్షిక హక్కులనూ పొందిన తరువాత రూపొందించబడింది. అది "ఐ, రోబోట్" స్క్రిప్ట్ హర్లన్ ఎల్లిసన్, స్వయంగా అసిమోవ్ తో కలిసి అసలైన కథలోని పట్టు సాధించడానికి వ్రాసిన దానితో సంబంధం లేనిది. అసిమోవ్, ఎల్లిసన్ చిత్రానువాదాన్ని గురించి ఇలా అన్నాడని ప్రతీతి: అది "చరిత్రలో మొట్టమొదటి వయస్కుల, సంక్లిష్ట, మెచ్చదగ్గ విజ్ఞాన కల్పనా చిత్రం". దానిని చలన చిత్ర రూపంలో చూసే అవకాశాలు తగ్గిపోయిన తరువాత 1994 లో ఆ చిత్రానువాదం పుస్తక రూపంలో ప్రచురితమైంది.
చలన చిత్రాలే కాక, అతడి ఫౌండేషన్ మరియు రోబోట్ కథలు విజ్ఞాన కల్పనా సాహిత్యానికి చెందిన ఇతర ప్రక్రియలకూ ప్రసిద్దులూ మరియు లబ్ధ ప్రతిష్ఠులైన రచయితలు రోజర్ మెక్ బ్రైడ్ అల్లెన్, గ్రెగ్ బేర్, గ్రెగరీ బెంఫోర్డ్ మరియు డేవిడ్ బ్రిన్ వంటి వారికీ ప్రేరణ ఇచ్చాయి. ఇవి బహుశా తరచూ అసిమోవ్ యొక్క విధవరాలైన జానెట్ అసిమోవ్ ఆశీర్వచనం మరియు అభ్యర్థనల వలన జరిగేవి.
1948 లో అతడు స్పూఫ్ రసాయన శాస్త్ర విషయం, "ది ఎండోక్రానిక్ ప్రాపర్టీస్ అఫ్ రీ-సబ్లైమేటేడ్ తయో-టిమోలిన్"ను వ్రాసాడు. ఆ సమయంలో, అసిమోవ్ తన స్వంత డాక్టరేట్ పరిశోధన, మరియు అటుపైని మౌఖిక పరీక్షకు తయారయ్యే వాడు. కొలంబియా విశ్వవిద్యాలయం లోని గ్రాడ్యుయేట్ స్కూల్ ఫలితాల బోర్డ్ అభిప్రాయాల కారణంగా చర్య తీసుకుంటుందని భయపడి, అసిమోవ్ సంపాదకుడిని అది ఒక మారుపేరుతో ప్రచురించమని వేడుకున్నాడు, కానీ ప్రచురణకర్త తప్పు వలన, అతడి స్వంత పేరిట అచ్చయింది. అటుపై వెంటనే జరిగిన మౌఖిక పరీక్షలో అతడికి లభించిన విశ్లేషణ పట్ల అసిమోవ్ విచారించే వాడు. పరీక్ష చివరన, ఒక పరీక్షకుడు అతడి వైపు తిరిగి, నవ్వుతూ, చెప్పాడు, "మిస్టర్. అసిమోవ్, తయో-టిమోలిన్ మిశ్రమం యొక్క ఉష్ణ-చలన ధర్మాల గురించి చెప్పండి" . తడబడే అసిమోవ్ ను గది వెలుపలకు పంపి వేయడం జరిగింది. సుమారు 20-నిమిషాల పాటు వేచిచూసిన తరువాత, అతడిని తిరిగి పరీక్ష గది లోనికి పిలిచి "డాక్టర్. అసిమోవ్"గా అభినందించడం జరిగింది.
1949 లో ప్రచురణ సంస్థ డబుల్ డే విజ్ఞాన కల్పనా సంపాదకుడు వాల్టర్ I. బ్రాడ్బరీ, అసిమోవ్ యొక్క అప్రచురిత నవలిక "గ్రో ఓల్డ్ అలాంగ్ విత్ మీ" (40,000 పదాలు) ను ప్రచురణకు స్వీకరించాడు, కానీ అది 70,000 పదాల పూర్తి నవలగా విస్తరించమని కోరాడు. ఆ పుస్తకం డబుల్ డే ప్రచురణలో జనవరి 1950 లో "పెబుల్ ఇన్ ది స్కై" శీర్షికతో వచ్చింది. డబుల్ డే సంస్థ మరొక ఐదు అసిమోవ్ విజ్ఞాన కల్పనా కథలను 1950 లలో ప్రచురించింది, అంతే కాక ఆరు బాల్య సంబంధమైన లక్కీ స్టార్ నవలలు, "పాల్ ఫ్రెంచ్" అనే మారుపేరుతో ప్రచురించింది. డబుల్ డే ఇంకా అసిమోవ్ కథానికా సంకలనాలను 1955 లో "ది మార్షన్ వే అండ్ అదర్ స్టోరీస్"తో ప్రారంభించి ప్రచురించింది. 1950 ల ప్రారంభంలో నోం ప్రెస్ సంస్థ అసిమోవ్ యొక్క పాజిట్రానిక్ రోబోట్ కథల క్రమాన్ని "ఐ, రోబోట్" పేరిట, అతడి "ఫౌండేషన్" కథలు మరియు నవలికలను "ఫౌండేషన్ త్రయం"గా ప్రచురించింది. మరిన్ని పాజిట్రానిక్ రోబోట్ కథలు పుస్తక రూపంలో "ది రెస్ట్ అఫ్ ది రోబోట్స్"గా తిరిగి ప్రచురింపబడ్డాయి.
క్రొత్త విజ్ఞాన కల్పనా పత్రికలు, ముఖ్యంగా "గాలక్సీ" పత్రిక మరియు "ది మాగజైన్ అఫ్ ఫాంటసి & సైన్స్ ఫిక్షన్", 1950 లలో మొదలైనపుడు అసిమోవ్ తన కథానికలను వాటిలోనూ ప్రచురించడం మొదలుపెట్టాడు. అతడు తరువాతి కాలంలో 1950 ల కాలాన్ని అతడి "బంగారు దశాబ్దం"గా వర్ణించాడు. ఈ కథలలో ఎన్నో అతడి "అత్యుత్తమ" సంకలనంలో చోటు చేసుకున్నాయి, ప్రత్యేకంగా "ది లాస్ట్ క్వశ్చన్" (1956), అందులో మానవాళి ఎంత్రోపీ ప్రక్రియను ఎదుర్కోవడం మరియు వెనక్కి మళ్ళించడం వివరించబడింది. అది అతడి అభిమాన కథ మరియు ఎందరి దృష్టిలోనో "నైట్ ఫాల్" కు సమానమైనది. అసిమోవ్ దాని గురించి ౧౯౭౩ లో ఇలా వ్రాసాడు:
డిసెంబర్ 1974 లో మునుపటి బీటిల్ పాల్ మెక్ కార్త్నీ అసిమోవ్ ను కలిసి అతడు ఒక విజ్ఞాన కల్పనా చిత్ర సంగీత రూపకానికి చిత్రానువాదం వ్రాయగలడా అని అడిగాడు. మెక్ కార్త్నీ ఆ కథ గురించి అస్పష్టమైన ఆలోచన కలిగి మాటల చిన్న చిత్తు కాగితం కలిగి ఉండేవాడు; అతడు వారి వేషం గ్రహాంతర వాసులు వేస్తున్న ఒక రాక్ బ్యాండ్ గురించి ఒక చిత్రం తీయాలనుకున్నాడు. ఆ బ్యాండ్ మరియు వారి వేషాలు వేసుకున్న వారి పాత్రలు మెక్ కార్త్నీ తన కెరీర్ అత్యుత్తమ స్థానంలో ఉన్నపుడు తన బృందం వింగ్స్ చే వేయించాలనుకున్నాడు. ఆ ఆలోచనకు ఆశ్చర్యపోయినా, అతడు రాక్ సంగీతం అభిమాని కాకపోయినా, అసిమోవ్ వెంటనే "కథారూపం" లేదా కథ యొక్క క్లుప్త రూపాన్ని వ్రాసాడు. అతడు మెక్ కార్త్నీ పూర్తి ఆలోచనతోటే, తన దృష్టిలో కదిలించేది మరియు డ్రామా కలిగిన ఒక కథ వ్రాసాడు. కానీ, అతడు మెక్ కార్త్నీ వద్ద ఉన్న మాటల ప్రతిని ఉపయోగించలేదు, బహుశా ఆ కారణంగానే, మెక్ కార్త్నీ ఆ కథను తిరస్కరించాడు. ఆ కథారూపం ప్రస్తుతం కేవలం బోస్టన్ విశ్వవిద్యాలయం పురాతన గ్రంథాలలో ఉంది.
౧౯౭౭ లో ప్రారంభించి అసిమోవ్ తన పేరును "ఐజాక్ అసిమోవ్స్ సైన్స్ ఫిక్షన్ మాగజైన్" (ప్రస్తుతం "అసిమోవ్స్ సైన్స్ ఫిక్షన్" ) కు ఇచ్చి, ప్రతి సంచికకూ సంపాదకీయం వ్రాసేవాడు. కొంత కాలం నడిచిన "అసిమోవ్స్ SF అడ్వెంచర్ మాగజైన్" మరియు సహపత్రిక "అసిమోవ్స్ సైన్స్ ఫిక్షన్ అన్తాలజీ" పునః ప్రచురణ క్రమం, పత్రికలుగా ప్రచురింపబడింది (అప్పటి "ఎల్లరీ క్వీన్స్ మిస్టరీ మాగజైన్స్" మరియు "అల్ఫ్రెడ్ హిచ్కాక్ మిస్టరీ మాగజైన్స్" "సంకలనాలు" వంటివే).
1950 ల చివర మరియు 1960 లలో, అసిమోవ్ కాస్త మార్చి, తన కల్పనా కథలను చాలా తగ్గించాడు (అతడు 1957 "ది నేకెడ్ సన్" మరియు 1982 "ఫౌండేషన్స్ ఎడ్జ్" మధ్య కాలంలో కేవలం నాలుగు పెద్దల నవలలు ప్రచురించాడు, వాటిలో రెండు మిస్టరీలు). అదే సమయంలో, అతడు తన వాస్తవిక రచనను ఎంతగానో పెంచాడు, ముఖ్యంగా విజ్ఞాన విషయాలపై; స్పుత్నిక్ ప్రయోగం 1957 లో ప్రజల దృష్టిని "విజ్ఞాన అంతరం" గురించి ఉండడంతో, అసిమోవ్ ప్రచురణకర్తలు అతడు వ్రాసినంత విషయాలతో నింపడానికి ప్రయత్నించడం దీనికి కారణం.
ఇంతలో, మాసపత్రిక "మాగజైన్ అఫ్ ఫాంటసి అండ్ సైన్స్ ఫిక్షన్" అతడిని తన వాస్తవిక విషయ శీర్షికను క్రమం తప్పకుండా కొనసాగించమని కోరింది, అది అంతకు మునుపు ఉండిన ద్విమాస సహపత్రిక "వెంచర్ సైన్స్ ఫిక్షన్ మాగజైన్", ప్రముఖంగా ప్రసిద్ధ విజ్ఞానం ప్రచురించేది, కానీ అసిమోవ్ కు పూర్తి సంపాదక అధికారం ఇచ్చింది. "F&SF" శీర్షికలలో మొదటిది నవంబరు 1958 లో మొదలైంది మరియు అటుపై అసిమోవ్ యొక్క ఘాతక అనారోగ్యం వరకూ 399 విషయాలతో నిరాఘాటంగా కొనసాగింది ఈ శీర్షికలు, అతడి ప్రధాన ప్రచురణకర్త డబుల్ డే చే సంకలనం చేయబడి, అసిమోవ్ కు విజ్ఞానం యొక్క "గొప్ప వివరణకర్త" పేరు తెచ్చి పెట్టాయి, అటుపై అతడు ఆ శీర్షికలను చదివే వారి నుండి తాను విషయ పరిజ్ఞానం పూర్తిగా లేకుండా వ్రాయలేదని నమ్మదగ్గ విజ్ఞాన రచనలుగా పేర్కొనడం జరిగింది. అతడి మొదటి ప్రసిద్ధమైన సూచనా గ్రంథం, "ది ఇంటెలిజెంట్ మాన్స్ గైడ్ టు సైన్స్", అతడు తన విద్యా సంబంధ బాధ్యతలను వదలివేసి సంపూర్ణ ఫ్రీ లాన్స్ రచయితగా మారేలా చేసింది.
అసిమోవ్ అతడి సమయంలోని సాంఘిక విషయాలపై ఎన్నో వ్యాసాలూ వ్రాసాడు, ముఖ్యంగా "థింకింగ్ అబౌట్ థింకింగ్" మరియు "సైన్స్: నాక్ ప్లాస్టిక్" (1967).
అసిమోవ్ రచనలలో వ్రాయబడిన అనేక విషయాల వలన, ఒక సారి కర్ట్ వాన్నేగాట్ ఇలా అడిగాడు, "ప్రతిదీ తెలిసి ఉండడం ఎలా ఉంటుంది?" అసిమోవ్ తాను కేవలం అన్నీ తెలిసిన "కీర్తి" కలిగి ఉండడం ఎలా ఉంటుందో చెప్పాడు —"అసౌకర్యంగా". (చూడండి "ఇన్ జాయ్ స్టిల్ ఫెల్ట్," అధ్యాయం 30.) తన కథా సంకలనం "స్లో లెర్నర్ పరిచయంలో," థామస్ పైన్చోన్ తాను అసిమోవ్ యొక్క విజ్ఞాన ప్రసిద్దీకరణలపై ఆధారపడతానని ఒప్పుకున్నాడు (మరియు "ఆక్స్ఫర్డ్ ఇంగ్లీష్ డిక్షనరీ " ) తనకు ఎంట్రోపి పై వివరణ ఇచ్చింది).
అసిమోవ్ పట్ల స్నేహం మరియు గౌరవం వలన ఆర్థర్ C. క్లార్క్ వారు కలిసి న్యూ యార్క్ లోని పార్క్ అవెన్యూలో కారు ప్రయాణం చేయడం వలన "అసిమోవ్-క్లార్క్ ట్రీటీ అఫ్ పార్క్ అవెన్యూ" మొదలైంది, దాని ప్రకారం అసిమోవ్ ఎప్పుడూ క్లార్క్ అత్యుత్తమ విజ్ఞాన రచయిత అని (రెండవ స్థానాన్ని తనకు చెప్పుకుని) చెప్పాలనీ, అదే విధంగా క్లార్క్ ఎప్పుడూ అసిమోవ్ అత్యుత్తమ విజ్ఞాన కల్పనా రచయిత అని (రెండవ స్థానాన్ని తనకు చెప్పుకుని) చెప్పాలనీ ఒప్పుకున్నారనీ చెప్పబడింది. అందుకే క్లార్క్ పుస్తకం "రిపోర్ట్ ఆన్ ప్లానెట్ త్రీ" (1972) అంకితంలో ఇలా ఉంది:
""క్లార్క్-అసిమోవ్ ఒప్పందం యొక్క నిబంధనల ప్రకారం, రెండవ ఉత్తమ విజ్ఞాన రచయిత ఈ పుస్తకాన్ని రెండవ ఉత్తమ విజ్ఞాన కల్పనా రచయితకు అంకితం ఇస్తున్నాడు.""
అసిమోవ్ స్పోం అనే పదాన్ని, “దేర్స్ నో ప్లేస్ లైక్ స్పోం” అనే పత్రంలో "అట్మాస్ఫియర్ ఇన్ స్పేస్ కాబిన్స్ అండ్ క్లోస్డ్ ఎన్విరాన్మెంట్స్",లో పుట్టించాడు, ఇది అసలు ది అమెరికన్ కెమికల్ సొసైటీకి 1965 సెప్టెంబరు 13 నాడు సమర్పించబడింది. అది మానవ జీవితాన్ని శాశ్వతంగా పదార్థాన్ని అనుసరించి మూసివేసినది మరియు శక్తిననుసరించి తెరచినది అయిన నిర్మాణాన్ని గురించి చెబుతుంది.
అసిమోవ్ ఇంకా రోబోటిక్స్ అనే పదాన్ని తన 1942 కథ రన్ అరౌండ్లో పుట్టించాడు.
అతడికి కేవలం విజ్ఞానం పట్ల మాత్రమే కాక, చరిత్ర అన్నా కూడా ఇష్టం ఉండేది. 1960 లలో మొదలుపెట్టి, అతడు 14 ప్రసిద్ధ చరిత్ర పుస్తకాలు వ్రాసాడు, ముఖ్యంగా "ది గ్రీక్స్: ఎ గ్రేట్ అడ్వెంచర్" (1965), "ది రోమన్ రిపబ్లిక్" (1966), "ది రోమన్ ఎంపైర్" (1967), "ది ఈజిప్షియన్స్" (1967) మరియు "ది నియర్ ఈస్ట్: 10,000 ఇయర్స్ అఫ్ హిస్టరీ" (1968).
అతడు "అసిమోవ్స్ గైడ్ టు ది బైబిల్"ను రెండు భాగాలుగా ప్రచురించాడు, అది పాత నిబంధన 1967 మరియు క్రొత్త నిబంధన 1969 లుగా ప్రచురింపబడి అటుపై 1981 లో 1,300-పుటల ఒకే భాగంగా తయారయింది. పటాలు మరియు పట్టికలతో కూడి ఆ గైడ్ బైబిల్ పుస్తకాల గుండా క్రమం ప్రకారం వెళుతూ, ప్రతి దాని యొక్క చరిత్ర మరియు రాజకీయ ప్రభావాలు, అంతేకాక ప్రధాన పాత్రల జీవిత కథలనూ తెలుపుతుంది. సాహిత్యం పట్ల అతడి ఇష్టం ఎన్నో సాహిత్య గ్రంథాలకు వివరణ వ్రాయడంలో తెలుస్తుంది, వాటిలో "అసిమోవ్స్ గైడ్ టు షేక్ స్పియర్" (1970), "అసిమోవ్స్ యానోటేటెడ్ పారడైజ్ లాస్ట్" (1974), మరియు "ది యానోటేటెడ్ గలివర్స్ ట్రావెల్స్" (1980) ముఖ్యమైనవి.
అసిమోవ్ మిస్టరీల రచయితగా కూడా ప్రసిద్ధుడు మరియు "ఎల్లరీ క్వీన్స్ మిస్టరీ మాగజైన్"కు తరచుగా వ్రాసేవాడు. అతడు మొదట్లో వెండాల్ అర్త్ వంటి విజ్ఞాన కల్పనా మిస్టరీలను వ్రాసినా, నెమ్మదిగా "స్వచ్చమైన" మిస్టరీలను వ్రాయడం ప్రారంభించాడు. కేవలం రెండు పూర్తి-స్థాయి మిస్టరీ నవలలను ప్రచురించినా, అతడు నెలకొక సారి విందు, సంభాషణ మరియు పజిల్స్ కొరకు కలిసే వారి బృందం, బ్లాక్ విడోయర్స్ గురించి ఎన్నో కథలను వ్రాసాడు. అతడు తాను స్వయంగా సభ్యుడైన ట్రాప్ డోర్ స్పైడర్స్ బృందం నుండి విడోయర్స్ ఆలోచన మొదలుపెట్టాడు, అంతే కాక, అన్ని ప్రధాన పాత్రలూ (అతడే ఒప్పుకున్నట్టూ వైటర్, హెన్రీ పాత్ర వుడ్ హౌస్ యొక్క జీవస్ పాత్రను పోలి ఉండడాన్ని మినహాయించి) అతడి సన్నిహిత స్నేహితులను పోలి ఉండేవి.
అతడి జీవితం చివర్లో, అసిమోవ్ లిమేరిక్స్ సంకలనాల శ్రేణిని ప్రచురించాడు, ముఖ్యంగా తానే వ్రాసినవి, "లెచెరస్ లిమేరిక్స్", 1975 లో ప్రచురితమైంది. "లిమేరిక్స్: టూ గ్రాస్," శీర్షిక అసిమోవ్ యొక్క పన్ల పట్ల ఇష్టాన్ని తెలుపుతుంది, అందులో అసిమోవ్ వ్రాసిన 144 లిమెరిక్కులు అదే సంఖ్యలో జాన్ సయార్ది వ్రాసినవీ ఉన్నాయి. అతడు షెర్లాకియన్ లిమెరిక్కులకు సంబంధించిన చిన్న భాగాన్ని కూడా ప్రచురించాడు (పైగా ఒక అభిమానికి ఆటో-గ్రాఫ్ ఇస్తూ, 'నాన్సీ' తో ప్రాసగా 'రోమాన్సీ' అనే పదాన్ని లిమెరిక్కులో వాడి ఆమెను ఇబ్బంది పెట్టాడు). అసిమోవ్ యిడ్డిష్ హాస్యాన్ని "అజాజెల్, ది టు సెంటి-మీటర్ డెమన్"లో వాడాడు. రెండు ప్రధాన పాత్రలు, రెండూ యూదులు, మధ్యాహ్న భోజనం, రాత్రి భోజనం లేదా అల్పాహారం సమయంలో "జార్జ్" మరియు అతడి స్నేహితుడు అజాజెల్ గురించి కథలు మాట్లాడుకుంటూ ఉంటారు. అసిమోవ్ యొక్క "ట్రెజరీ అఫ్ హ్యూమర్" హాస్యోక్తుల పుస్తకమే కాక హ్యూమర్ థియరీ పట్ల అతడి అభిప్రాయాలను సిద్ధాంతాలుగా కూడా చెపుతుంది. అసిమోవ్ అభిప్రాయం ప్రకారం, హాస్యం యొక్క ప్రధాన మూలం దృక్కోణం అకస్మాత్తుగా మారడం, ముఖ్యమైన దాని నుండి ఒక చిన్న విషయానికి లేదా అద్భుతమైన దాని నుండి నమ్మశక్యం కాని దానికి దృష్టి మారడం.
ముఖ్యంగా అతడి చివరి సంవత్సరాలలో, అసిమోవ్ ఒక రకంగా సభ్యత కలిగిన స్త్రీలోలుడిగా పేరు తెచ్చుకున్నాడు. 1971 లో ప్రసిద్ధ శృంగార సూచనా పుస్తకాలైన "ది సెన్సుయస్ వుమన్" ("J" రచించినది) మరియు "ది సేన్సుయస్ మాన్" ("M" రచించినది)లకు సమాధానంగా, అసిమోవ్ "ది సెన్సుయస్ డర్టీ ఓల్డ్ మాన్" పుస్తకాన్ని "డాక్టర్. 'A'" పేరిట ప్రచురించాడు (అతడి పూర్తిపేరు పేపర్ బాక్ ప్రతిపై మొదటి సారి ప్రచురింపబడినపుడు 1972 లో కనిపించింది.)
అసిమోవ్ రెండు భాగాల ఆత్మకథను ప్రచురించాడు: "ఇన్ మెమరీ ఎట్ గ్రీన్" (1979) మరియు "ఇన్ జాయ్ స్టిల్ ఫెల్ట్" (1980). మూడవ ఆత్మకథ, "ఐ. అసిమోవ్: ఎ మెమాయిర్", ఏప్రిల్ 1994 లో ప్రచురింపబడింది. అతడి మరణం తరువాత ఒక దశాబ్ద కాలానికి అతడి విధవరాలు జానెట్ అసిమోవ్ ఆ పుస్తకానికి చివరి మాట వ్రాసింది. "ఇట్స్ బీన్ ఎ గుడ్ లైఫ్" (2002), జానెట్ సంపాదకత్వంలోనిది, అతడి మూడు ఆత్మకథలకు సంక్షిప్త రూపం. అతడు తన రచనల అవలోకనాన్ని కూడా మూడు భాగాలుగా ప్రచురించాడు, "ఓపస్ 100" (1969), "ఓపస్ 200" (1979), మరియు "ఓపస్ 300" (1984).
1987 లో అసిమోవ్ లు "హౌ టు ఎంజాయ్ రైటింగ్: ఎ బుక్ అఫ్ ఎయిడ్ అండ్ కంఫర్ట్" పుస్తకాన్ని కలిసి వ్రాసారు. అందులో వారు సరైన ప్రవర్తనా పద్ధతిని అలవరచుకోవడం మరియు కొనసాగించడం, నిరుత్సాహం, ఇతర వ్యాపకాలు, తిరస్కారం మరియు తెలివి తక్కువ సంపాదకులతో వ్యవహారాన్ని గురించి సలహాలు ఇచ్చారు. ఆ పుస్తకం ఎన్నో సుభాషితాలు, వ్యాసాలూ, కథలు మరియు రచయితగా ఉండటంలోని సాధక బాధకాల గురించిన భార్యాభర్తల సంవాదాన్ని కలిగి ఉంది.
అసిమోవ్ మరియు "స్టార్ ట్రెక్" సృష్టికర్త జీన్ రాడెన్ బెర్రీ కలిసి "స్టార్ ట్రెక్" ప్రారంభంలో 1960 ల చివరలో సత్సంబందాన్ని పెంపొందించుకున్నారు. అసిమోవ్ ఇజా విమర్శనాత్మక వ్యాసాన్ని "స్టార్ ట్రెక్" యొక్క వైజ్ఞానిక స్పష్టత గురించి "TV గైడ్" పత్రికలో వ్రాసాడు. రాడెన్ బెర్రీ మర్యాదపూర్వకంగానే తిరుగు సమాధానం ఒక వ్యక్తిగత ఉత్తరం ద్వారా ప్రతి వారం వ్రాసే శీర్షికలలో స్పష్టత యొక్క పరిమితుల గురించి వ్రాసాడు. అసిమోవ్ తన తప్పును సవరించుకుంటూ TV గైడ్ లో మరొక వ్యాసంలో చిన్న తప్పులున్నా, "స్టార్ ట్రెక్" అనేది క్రొత్తది మరియు తెలివైన అద్భుత విజ్ఞాన కల్పనా టెలివిజన్ ప్రదర్శన అని వ్రాసాడు. వారిరువురూ అసిమోవ్ చివరికి ఎన్నో "స్టార్ ట్రెక్" ప్రాజెక్టులలో సలహాదారుగా వ్యవహరించే వరకూ ఎంతో కాలం స్నేహితులుగానే ఉన్నారు.
అసిమోవ్ యొక్క కల్పనలో ఎంతో భాగం రోబోట్ మరియు మానవుల సంబంధాలను మరియు వారిరువురి పైనా ఆ సంబంధం చూపించే ప్రభావం, ముఖ్యంగా మానవులపై, గురించి వివరిస్తుంది. అతడి మొదటి రోబోట్ కథ, "రాబీ", ఒక రోబోటిక్ నానీ గురించి వివరిస్తుంది. "లెన్నీ" కథ ఒక రోబో-సైకాలజిస్ట్ సుసాన్ కాల్విన్ యొక్క ఒక 3 ఏళ్ళ వయసున్న పాజిట్రానిక్ మెదడు కలిగిన ఒక రోబోట్ పట్ల తాను తల్లి ప్రేమ కలిగిన సామర్థ్యాన్ని వివరిస్తుంది. రోబోట్స్ మరింత తెలివైనవిగా వృద్ధి చెందేసరికి, వాటి ప్రవర్తన మరింత విశాలమైనదీ మరియు తెలివైనడిగా పరిణతి చెందింది. "ఎవిడెన్స్" లో, కథ మనిషి వేషంలోని రోబోట్ వంటి ఒక పాత్ర "ఆఫీస్ చుట్టూ తిరగడాన్ని" చెబుతుంది. "ది ఎవిటబుల్ కాన్ఫ్లిక్ట్" లో, పూర్తి జాతికి నానీలుగా వ్యవహరిస్తూ, వెనుక నుండి మానవాళి మొత్తాన్ని నడిపించేట్టు చూపించబడింది.
అటుపై, "ది రోబోట్స్ అఫ్ డాన్" మరియు "రోబోట్స్ అండ్ ఎంపైర్" లలో, ఒక రోబోట్ తన దృష్టిలో జేరోయేత్ లా అఫ్ రోబోటిక్స్ను చెపుతుంది, అందులో ఇలా చెప్పబడింది: "ఒక రోబోట్ మానవాళికి హాని కలిగించాడు, లేదా, ఖాళీగా కూర్చుని, మానవాళి హాని వైపు వెళితే చూస్తూ ఊరుకోదు.". దాని దృష్టిలో మానవాళి స్వాతంత్ర్యాన్ని రోబోట్ల ఉనికి సంక్లిష్టం చేయడం వలన, రోబోట్లు తమంత తామే నశించి పోవడం మంచిది. రోబోట్ లేని కాలంలో గమనం నవల, "ది ఎండ్ అఫ్ ఎటర్నిటీ", అటువంటి సమస్య మరియు సమాధానాన్నే కలిగి ఉంది. జేరోయేత్ లా యొక్క ప్రాముఖ్యం ఏమిటంటే అది మిగిలిన అన్ని రోబోటిక్స్ సూత్రాలనూ అధిగమిస్తుంది: ఒక రోబోట్ ఒక మనిషిని లేదా ఎక్కువ మందిని హత్య చేయాల్సి వస్తే (రోబోటిక్స్ మొదటి సూత్రానికి) పూర్తి వ్యతిరేకంగా, మానవాళిని రక్షించడానికి (జేరోయేత్ లాను రక్షించడానికీ), అప్పుడు రోబోట్ యొక్క పాజిట్రానిక్ ప్రోగ్రామింగ్ దానిని మానవాళి కోసం హత్య చేయడానికి ప్రేరేపిస్తుంది. మరింత వృద్ధి చెందినా రోబోట్లు (డనీల్ మరియు గిస్కార్డ్ వంటివి) మాత్రమే ఈ సూత్రాన్ని అర్థం చేసుకోగలవు.
ది ఫౌండేషన్ సీరీస్ (అసలైతే రోబోట్స్ లేనిది),లో ఒక శాస్త్రవేత్త ఒక కాస్త-రహస్యమైన ప్రణాళిక వేసి క్రొత్త గలక్టిక్ రాజ్యం 1,000 సంవత్సరాలలో తయారు చేయాలనుకోవడాన్ని చెపుతుంది. ఈ శ్రేణిలో ఆ తరహా ప్లేటోనిక్ గార్దియన్స్, సెకండ్ ఫౌండేషన్ గా పిలువబడే వారు, ఆ ప్రణాలికను సరిచేయడానికీ రక్షించడానికీ ఉంటారు. 1950 లలో అసిమోవ్ ఆ శ్రేణిని వ్రాయడం మాని వేసాక, సెకండ్ ఫౌండేషన్ మానవాళి యొక్క రక్షకులుగా ప్రసిద్ధి చెందారు. అతడు తిరిగి ఆ శ్రేణిని 1980 లలో మొదలు పెట్టినపుడు, అతడు రక్షక నేపథ్యాన్ని మరింత విశదంగా వ్రాసాడు.
"ఫౌండేషన్స్ ఎడ్జ్"లో గియా గ్రహాన్ని, గియా సిద్ధాంతం ఆధారంగా పరిచయం చేసింది. గియా లోని ప్రతి జంతువూ, మొక్కా, మరియు ఖనిజం విభజించబడిన తెలివిని, మరింత మంచి కోసం పనిచేసే ఒకే గొప్ప-మెదడుగా వాడుతుంది. "ఫౌండేషన్ అండ్ ఎర్త్" లో, ప్రధాన పాత్ర భూమిని చేరుకోవడానికి ప్రయత్నిస్తుంది, అతడు "ఫౌండేషన్స్ ఎడ్జ్" లో, గలక్సియా సరైన ఎంపిక అని ఎందుకు భావిన్చాడో తెలుసుకోవడానికి ఆ ప్రయత్నం. గియా అనేది సామూహిక జ్ఞానం పట్ల అసిమోవ్ యొక్క ఉత్తమ ప్రయత్నం, అటుపై "నెమెసిస్" లో, "ఎరిత్రో" గ్రహం ప్రో-కర్యోటిక్ జీవితం తన మెదడు కలిగి మానవులతో సంబంధం కలిగి ఉండడాన్ని ఆశిస్తుంది అని చెప్పబడింది.
"ఫౌండేషన్ అండ్ ఎర్త్"లో ఫౌండేషన్ విశ్వానికి రోబోట్స్ పరిచయం చెయ్యబడ్డాయి. అసిమోవ్ చివరి నవలలో రెండు, "ప్రేల్యుడ్ టు ఫౌండేషన్" మరియు "ఫార్వర్డ్ ది ఫౌండేషన్" లలో, వాటి ప్రవర్తన వివరంగా ఉంది. రోబోట్లు మానవాళి లాభం కోసం పనిచేసే అంతర్గత కార్యసాధకులుగా వర్ణించబడ్డాయి.
మరొక తరచూ వచ్చే నేపథ్యం సాంఘిక అణచివేత. "ది కరెంట్స్ అఫ్ స్పేస్" మొక్క ఫైబర్ పెరిగే గ్రహంలో జరుగుతుంది; అక్కడి వ్యవసాయ కూలీలు దగ్గరి గ్రహంలోని రాచరిక వేత్తలచే వంచింపబడుతూ ఉంటారు. "ది స్టార్స్, లైక్ డస్ట్"లో కథానాయకుడు, గర్వం కల అంతర్-గ్రహ రాజ్యం, టిరాన్ని యొక్క అణచివేత నుండి ఒక గ్రహాన్ని రక్షిస్తాడు.
తరచూ అణచివేత బాధితులు భూమి ప్రజలు (ఇతర గ్రహాలపై సమూహాలకు వ్యతిరేకంగా) లేదా రోబోట్లు. "ది బై-సెంటెనియల్ మాన్" లో, ఒక రోబోట్ మనిషిగా చూడబడటం పైని అభిప్రాయంతో పోరాడుతుంది. "ది కేవ్స్ అఫ్ స్టీల్" లో, భూమిపైని ప్రజలు సంపద కలిగిన "స్పేసర్ల"ను చీదరించుకుంటారు మరియు రోబోట్లను (స్పేసర్లకు సంబంధించిన) తెల్లవారు నల్లవారిని చూసినట్టూ వారిని "బాయ్"గా పిలవడం వంటివి చేస్తారు. "పెబుల్ ఇన్ ది స్కై"లో ఒక పరిస్థితి చూపబడింది: గలక్టిక్ రాజ్యం భూమిని పాలిస్తూ "ఎర్తీ-స్క్వా" వంటి పదాలు ఉపయోగిస్తుంది, కానీ భూమి సైద్ధాంతిక నియంత రాజ్యం, అందులో 60 ఏళ్ళ పైబడిన ఎవరైనా దయా హత్య చేయబడతారు. ఒక కథానాయకుడు బెల్ అర్వర్దన్, ఉన్నత శ్రేణి గలక్టిక్ పురాతత్వవేత్త, తన అభిప్రాయాలను సవరించుకునే ప్రయత్నం చేస్తూ ఉంటాడు. మరొకరు జోసెఫ్ స్క్వార్జ్, 62-ఏళ్ళ 20 వ శతాబ్దపు అమెరికన్, అతడు తన ప్రజలు కష్టపడుతుంటే (అతడు బహుశా యూదు), యూరోప్ నుండి వలస వెళ్ళాడు, అతడు యాదృచ్ఛికంగా కాలంలో ముందుకు అర్వర్దన్ కాలానికి వెళతాడు. అతడు తన మరణాన్ని కోరుకునే అణచబడ్డ సమాజానికి సహాయం చేయాలా వద్దా అని నిర్ణయించుకోవాలి.
అసిమోవ్ రచనల్లో మరొక తరచూ వచ్చే నేపథ్యం హేతుబద్ధ ఆలోచన. అతడు విజ్ఞాన కల్పనా మిస్టరీని తన నవల "ది కేవ్స్ అఫ్ స్టీల్" మరియు "అసిమోవ్స్ మిస్టరీస్" కథల ద్వారా మొదలుపెట్టాడు, సమాధానానికి తగిన ఏదైనా విజ్ఞానం లేదా సాంకేతికత, కథ మొదట్లోనే పరిచయం చేసేవాడు. తరువాత, అతడు SF మిస్టరీలు కానివి, "మర్డర్ అట్ ది ABA" (1976) మరియు "బ్లాక్ విడోయర్స్" మరియు "యూనియన్ క్లబ్" కథానికలు, అదే సూత్రాన్ని పాటించేవి, వ్రాసాడు. అతడి కల్పనలో ప్రధాన దృశ్యాలు తరచూ మరింత హేతుబద్ధ, మానవతావాద-లేదా ఒప్పించే పక్షం గెలిచే వివాదాలుగా ఉండేవి.అసిమోవ్ కల్పనా రచనలపై సాధారణ అభిప్రాయం అతడి శైలి తీవ్రంగా పటాటోపం లేనిది అన్నదే. 1980 లో, విజ్ఞాన కల్పనా పరిశోధకుడు జేమ్స్ గన్, ఉత్తమ ప్రొఫెసర్ ఆంగ్ల భాషకు చెందినా వాడు, కాన్సాస్ విశ్వవిద్యాలయం నుండి "ఐ, రోబోట్" గురించి ఇలా వ్రాసాడు:
గన్ దృష్టిలో అసిమోవ్ శైలి పరిస్థితిని బట్టి ఎదగడం కూడా కనిపిస్తుంది; అతడు "లైయర్!" చివరి దృశ్యాల్ని ఉదాహరణగా చూపిస్తాడు. అతడి కథాగమనంలో కచ్చితంగా చిత్రించిన పాత్రలు ప్రధాన మలుపుల్లో కనిపిస్తాయి: సుసాన్ కాల్విన్ "లైయర్!" లోనూ, "ఎవిడెన్స్" లోనూ, మనం అర్కడీ డారెల్ "సెకండ్ ఫౌండేషన్ లోనూ," ఎలీజా బాలే "ది కేవ్స్ అఫ్ స్టీల్" లోనూ మరియు హరి సెల్దోన్ ఫౌండేషన్ మున్డుభాగాలలోనూ చూడవచ్చు. అసిమోవ్ తన పుస్తకం "నెమెసిస్" ప్రారంభంలో విమర్శలకు సమాధానం ఇచ్చాడు:
అసిమోవ్ యొక్క భవిష్యత్ సాంకేతికత అతడు 1940 లలో మరియు 1950 లలో వివరించినట్టూ ఎక్కువ కాలం కాలేదు. ఉదాహరణకు, అతడు పంచ్ద్ కార్డులు లేదా పంచ్ద్ టేప్ ఉపయోగించే దూరపు భవిష్యత్తులోని రోబోట్లు మరియు కంప్యూటర్లు మరియు స్లైడ్ రూల్లు ఉపయోగించే ఇంజనీర్లను వివరించాడు. ఒక నాటకీయమైన దృశ్యంలో "ఫౌండేషన్ అండ్ ఎంపైర్ లో," ఒక పాత్ర వితరణ యంత్రం నుండి కొన్న పత్రిక ద్వారా వార్తలు తెలుసుకుంటుంది. కానీ, ఎవరైనా విజ్ఞాన కల్పనా రచయితల పట్ల ఈ నేరారోపణ తీసివేయవచ్చు, ఇది విమర్శకుల ప్రభావానికి లోనుకాదు.
అంతేకాక, అతడి కథలు అప్పుడప్పుడూ అంతర్గత వ్యతిరేకత కలిగి ఉండేవి: ది ఫౌండేషన్ సిరీస్లో ఇవ్వబడిన పేర్లు మరియు తేదీలు ఉదాహరణకు ఒకదానితో ఒకటి సరిపోవు. అటువంటి కొన్ని తప్పులు పాత్రలు చేసే తప్పుల వలన కావచ్చు, ఎందుకంటే అసిమోవ్ కథల్లో పాత్రలు అరుదుగా తమ పరిస్థితులు తెలుసుకొని ఉంటాయి. మరిన్ని వ్యతిరేకతలు బహుశా అసిమోవ్ ఫౌండేషన్ శ్రేణిని వ్రాయడం ప్రారంభించినప్పటికీ, తిరిగి మొదలు పెట్టినప్పటికీ మధ్య గడిచిన ఏళ్ళ కాలం వలన కావచ్చు; అప్పుడప్పుడూ వైజ్ఞానిక జ్ఞానంలో ముందడుగు అతడి స్వంత కల్పనా చరిత్రను అతడు తిరిగి సవరించుకునేలా చేసింది. 
గన్ మరియు పత్రౌచ్ ల సాహిత్యం మినహా, అసిమోవ్ పై "సాహితీ" విమర్శలు తక్కువ (ముఖ్యంగా అతడు వ్రాసిన పుస్తకాల సంఖ్యను బట్టి). కోవర్ట్ మరియు వైమర్ "డిక్షనరీ అఫ్ లిటరరీ బయో-గ్రఫీ" (1981) సాధ్యమైన ఒక కారణాన్ని ఇస్తుంది:
నిజానికి, అసిమోవ్ పట్ల గన్ మరియు పత్రౌచ్ ల పరోశోధనలు స్వచ్ఛమైన, సూటియైన గద్య శైలి కూడా ఒక శైలి అని చెప్పాయి. గన్ యొక్క 1982 పుస్తకం అప్పటి వరకూ ప్రచురింపబడిన అసిమోవ్ నవలలలో ప్రతి దానిపై లోతైన వివరణ ఇచ్చింది. అతడు అసిమోవ్ యొక్క కల్పనా మొత్తాన్నీ (పత్రౌచ్ కూడా) పొగడలేదు, కానీ అతడు "ది కేవ్స్ అఫ్ స్టీల్" లోని కొన్ని భాగాలు "ప్రౌస్ట్ ను గుర్తుకు తెస్తున్నాయన్నాడు." ఆ నవల భవిష్యత్తు న్యూ యార్క్ సిటీ పై రాత్రి పడడాన్ని గురించి వ్రాసిన చర్చలో గన్ అభిప్రాయం ప్రకారం అసిమోవ్ గద్యం "సాహిత్య సమాజంలో ఎక్కడా సిగ్గు పడనవసరం లేదు".
తన ఆర్భాట-రహిత గద్య శైలికి గర్వించినా (అతడు క్లిఫ్ఫోర్డ్ సిమాక్ ప్రారంభ ప్రభావం వలన అని చెప్పాడు), అసిమోవ్ తన పెద్ద కథలకు సంక్లిష్ట నిర్మాణ విధానం ఇవ్వడాన్ని, మామూలుగా అధ్యాయాలను కాల-క్రమానికి విరుద్ధంగా ఉంచేవాడు. కొందరు చదివే వారు అసరళత సరైనది కాదని, కథ స్పష్టతను పాడు చేస్తుందనీ అభిప్రాయపడ్డారు. ఉదాహరణకు, "ది గాడ్స్ దెంసెల్వ్స్" లోని మొదటి మూడో వంతు 6 వ అధ్యాయంతో మొదలై, మునుపటి విషయాల వరకూ వెళుతుంది. (జాన్ కాంప్ బెల్, అసిమోవ్ కు తన కథలను కథాక్రమంలో వీలైన చివరి భాగంతో ప్రారంభించమని సలహా ఇచ్చాడు. ఈ సలహా వలన అసిమోవ్ ప్రారంభ రోబోట్ శ్రేణిలో ఒకటైన "రీజన్" సృష్టించాడు. ఆ కాలానికి సంబంధించిన వివరణ కోసం చూడండి "ఇన్ మెమరీ ఎట్ గ్రీన్" .) పత్రౌచ్ దృష్టిలో కలిపి అల్లబడినవైన "ది కరెంట్స్ అఫ్ స్పేస్" లోని గతాలు ఆ నవలకు తీవ్రమైన హాని కలిగించాయన్నాడు, ఎంతగానంటే కేవలం "కిర్ట్లో అడ్డబడిన అసిమోవ్ అభిమాని" మాత్రమే దానిని ఆనందిస్తాడన్నాడు. కాలమానాన్ని మార్చే అసిమోవ్ ప్రయత్నం అతడి తరువాతి నవల "నెమెసిస్,"లో కొన్ని పాత్రలు "వర్తమానం"లో ఉండగా, ఇతర బృందం పదిహేనేళ్ళ క్రితం "గతం"లో నుండి ప్రస్తుతపు కాలానికి రావడంలో కనిపిస్తుంది.
2002 లో డోనాల్డ్ పలుంబో, అనే తూర్పు కెరొలిన విశ్వవిద్యాలయం లోని ఆంగ్ల ప్రొఫెసర్, "కెయాస్ థియరీ, అసిమోవ్స్ ఫౌండేషన్స్ అండ్ రోబోట్స్, అండ్ హీర్బర్త్స్ ద్యూన్: ది ఫ్రాక్టల్ ఈస్తటిక్ అఫ్ ఎపిక్ సైన్స్ ఫిక్షన్" ను ప్రచురించాడు. ఇది ఫ్రాక్టల్స్ మరియు కెయాస్ వంటి విజ్ఞాన భావనలను పోలిన అసిమోవ్ యొక్క వివరణా పద్ధతుల విమర్శను కలిగి ఉంది. పలుంబో దృష్టిలో సాహిత్యంలో సంప్రదాయ పద్ధతులు (సంజ్ఞలు మరియు పాత్రచిత్రణ) వంటివి కొంత లేదా పూర్తిగా లేకపోవడం, ముఖ్యంగా ఫౌండేషన్ మరియు రోబోట్ శ్రేణులలో వంటివి గమనించాడు. అతడు కథనంలో ఉద్దేశ్య-పూర్వకమైన సంక్లిష్టతలు మెదడు దృష్టిలో అసాధారణ సంపూర్ణత్వం మరియు పునరావృత నిర్మాణానికి దారితీస్తాయని భావించాడు. ఈ భాగం ఇప్పటి వరకూ వచ్చిన వాటిలో అసిమోవ్ పట్ల విశిష్టమైన మరియు లోతైన విమర్శను కలిగి ఉంది.
అసిమోవ్ సాధారణంగా అతడి విజ్ఞాన కల్పనలో లైంగికత్వం మరియు గ్రహాంతర జీవనం లేకపోవడం పట్ల విమర్శలు ఎదుర్కొన్నాడు. అసిమోవ్ తాను గ్రహాంతర వాసుల గురించి వ్రాయటానికి చూపే అయిష్టత గురించి తన కెరీర్ ప్రారంభంలోని ఒక సంఘటన గురించి వివరించాడు, ఒకసారి "అస్టౌన్డింగ్ సంపాదకుడు జాన్ కాంప్ బెల్అతడి ప్రారంభ విజ్ఞాన కల్పనా కథల్లో ఒకదాన్ని మనుష్యుల కన్నా గ్రహాంతర వాసులు తెలివారని చూపించడం వలన తిరస్కరించాడు. " అతడు బలహీనమైన గ్రహాంతర వాసుల పాత్రల గురించి వ్రాయడం కన్నా, అతడు అసలు వ్రాయకపోవడమే మంచిదని నిర్ణయించాడు. " అయినప్పటికీ, ఆ విమర్శలకు సమాధానంగా, అతడు గ్రహాంతర వాసులు, సెక్స్, మరియు గ్రహాంతర సెక్స్ కూడిన " ది గాడ్స్ దెంసెల్వ్స్" వ్రాసాడు. " "అసిమోవ్ తన రచనలన్నింటిలోనూ, తాను " ది గాడ్స్ దెంసెల్వ్స్" యొక్క మధ్య భాగం, ఆ ఆలోచనలను వివరించేది, గురించి గర్వ పడతానని చెప్పాడు."
హ్యూగో అవార్డు-గెలిచిన నవల "గోల్డ్" లో, అసిమోవ్ తనలాంటి ఒక రచయిత తన పుస్తకాల్లో ఒకటి ("ది గాడ్స్ దెంసెల్వ్స్" ) ను ఒక "కంప్యు-డ్రామా" గా, ముఖ్యంగా ఫోటో-రియలిస్టిక్ కంప్యూటర్ అనిమేషన్గా తీయడాన్ని వివరించాడు. దర్శకుడు కల్పితమైన అసిమోవ్ ("గ్రెగరీ లాబోరియన్") ను తీవ్ర దృశ్య విరుద్ధ పద్ధతిలో చేసి, తీయడానికి కష్టం చేసాడని విమర్శించాడు, కానీ రచయిత తాను విషయాన్ని చెప్పటానికి వివరణల కన్నా ఆలోచనలు మరియు మాటలపై ఆధార పడతానని సమర్థించుకున్నాడు.
ఇతరులు అతడిని ప్రారంభ రచనలలో దృఢమైన స్త్రీ పాత్రలు లేకపోవడాన్ని విమర్శించారు. అతడి ఆత్మకథలలో అతడు ఈ విషయాన్ని అంగీకరించి, దానిని తన అనుభవ రాహిత్యానికి ఫలితంగా చెప్పాడు. అతడి తరువాతి నవలలు, మరిన్ని స్త్రీ పాత్రలతో కానీ అతడి SF కథల గద్య పద్ధతిలో వ్రాసినవి, ఈ విషయాన్ని మరెందరో ప్రేక్షకుల దృష్టికి తెచ్చాయి. ఉదాహరణకు, 1985 ఆగస్టు 25 "వాషింగ్టన్ పోస్ట్" 'లోని "బుక్ వరల్డ్" భాగంలో "రోబోట్స్ అండ్ ఎంపైర్" గురించి ఇలా ఉంది:
కానీ, నిజానికి "ది నేకెడ్ సన్" (1957) అనేది సాంఘిక సమస్య లను దాని ముఖ్య పరిస్థితులు మరియు ప్రేరణల మాధ్యమంతో జెనెటిక్ ఇంజినీరింగ్ ను యూజేనిక్స్ ముసుగులో సంఘం యొక్క ప్రాథమిక భాగంగా, చదివే వారికి కృత్రిక వాతావరణంలో ఒకే వ్యక్తి మరియు నాయకుడు "సాధారణ" భూమిపై ఆర్కాలజీ నుండి వచ్చినప్పటికీ, వ్యతిరేక ఆర్కాలజీలను చూపుతుంది. మధ్యలో, పూర్తి కృత్రిమ జననం, క్లోనింగ్ కాకున్నా, సంఘంలోని నాయకుల ధ్యేయం, ప్రధాన స్త్రీ పాత్ర యొక్క ముఖ్య ఉద్దేశం లైంగిక కోరిక (1950 ల పరిస్థితుల వలన చూపలేకపోయినా), మరియు పూర్తి కథ ముఖ్యోద్దేశ్యం మరింత నియంత్రణ అనేది అభివృద్ధి లేని చివరి మజిలీకి తీసుకు వెళుతుంది కాబట్టి మంచిది కాదని చెప్పడమే.
జాన్ జెంకిన్స్, అసిమోవ్ రచనలలో అధిక శాతాన్ని విమర్శించిన వ్యక్తి, ఒకసారి ఇలా అన్నాడు:
1961 లో ప్రారంభం అయినప్పటి నుండి జర్మన్ చౌక పుస్తకం అంతరికిష యాత్ర పెర్రీ రోడాన్ అసిమోవ్ యొక్క ప్రధాన ఆలోచనలలో రెండింటిని —పాజిట్రానిక్ మెదళ్ళు మరియు దాదాపు వెంటనే హైపర్ స్పేషియల్ ట్రాన్స్లేషన్ కొరకు స్టార్ షిప్ ప్రయాణాలను తీసుకుంది.
పిల్లల బొమ్మల పుస్తకం "మాగ్నస్, రోబోట్ ఫైటర్"లో అసిమోవ్ యొక్క మూడు రోబోటిక్స్ సూత్రాలు మొదటి ప్రతిలో మొదటి పుటలో ఇవ్వబడ్డాయి. అయినప్పటికీ, ఈ సూత్రాలు తరచుగానే ఈ శ్రేణిలో పాటింపబడలేదు.
రోబోటిక్స్ మూడు సూత్రాలు ఇటీవలి అనిమేషన్ చిత్రం, "ది టైం అఫ్ ఈవ్" ప్రధానాంశం. ఆన్డ్రాయిడ్లు సాధారణ ఉపయోగంలో ఉన్నాయి మరియు సూత్రాల్ని పాటిస్తాయి, కానీ వాటిలో స్వాతంత్ర్యాన్ని కోరడం, మానవులు గుర్తించలేదు.
2009 "ఆస్ట్రో బాయ్" కూడా రోబోటిక్స్ సూత్రాలను చెపుతుంది. అసిమోవ్ పేరు చెప్పకపోయినా, మొదటి సూత్రం కొద్దిపాటి మార్పులతో చెప్పబడింది. సూత్రాలు అమలు పరచక ముందే ఒక రోబోట్ తయారయింది, మరొకటి సూత్రాలు లేకనే తిరిగి ప్రోగ్రాం చేయబడింది, కానీ చాలా వరకు రోబోట్లు ఎంతో విధేయతతో సూత్రాల్ని పాటిస్తాయి.
"స్టార్ ట్రెక్ - ది నెక్స్ట్ జనరేషన్", "డేటాలోర్," భాగంలో ఆన్డ్రాయిడ్లకు తప్పనిడైన పాజిట్రానిక్ మెదడును ఊహించినందుకు అసిమోవ్ కు కృతఙ్ఞతలు చెప్పారు.
"ఎండర్స్ గేం" నవలిక ఆర్సన్ స్కాట్ కార్డు యొక్క విజ్ఞాన కల్పనలో మొదటి ప్రచురణ. అది ఒక ఆలోచన —ది బేటల్ రూం— అతడి పదహారేళ్ళ వయసులో వచ్చిన దానిపై ఆధారపడింది. అతడు అప్పుడే ఐజాక్ అసిమోవ్ యొక్క ఫౌండేషన్ త్రయాన్ని చదివాడు, అది (అటూ ఇటుగా) గిబ్బన్ యొక్క అవరోహణ మరియు రోమన్ రాజ్య పతనాన్ని గాలక్సీ మొత్తం విస్తరించిన భవిష్యత్ సమయానికి వర్తింప చేసింది.
2008 సర్వైవల్ హారర్ వీడియో గేం డెడ్ స్పేస్ యొక్క ప్రధాన పాత్ర ఐజాక్ క్లార్క్, పేరు ఐజాక్ అసిమోవ్ మరియు ఆర్థర్ C. క్లార్క్ ల గౌరవార్ధం పెట్టబడింది.
"డైలీ టెలిగ్రాఫ్ మాగజైన్" కోసం తనను ఇంటర్వ్యూ చేసిన చార్లట్ మరియు డెనిస్ ప్లిమర్ లకు వ్రాసిన ఉత్తరంలో J.R.R. టోల్కీన్ తను అసిమోవ్ యొక్క విజ్ఞాన కల్పనను ఆనందిస్తానని చెప్పాడు. అసిమోవ్ తన ఆత్మకథ మరియు ఎన్నో వ్యాసాలలో తను టోల్కీన్ రచనలను ఇష్టపడతానని చెప్పాడు. అతడు ఒక "బ్లాక్ విడోయర్స్" కథలో "ది లార్డ్ అఫ్ ది రింగ్స్"కు శ్రద్ధాంజలి అర్పించాడు.
అన్ని శీర్షికలు, పట్టికలు మరియు సవరించబడిన సంకలనాలను కలుపుకుని ప్రస్తుతం అసిమోవ్ గ్రంథ సూచిక 515 విషయాలను కలిగి ఉంది — ఇందులో అతడి వ్యక్తిగత కథానికలు, వ్యక్తిగత వ్యాసాలూ మరియు విమర్శలు చేర్చబడలేదు. అతడి 100, 200, మరియు 300 పుస్తకాలు (అతడి వ్యక్తిగత అభిప్రాయం ప్రకారం), అసిమోవ్ "ఓపస్ 100" (1969), "ఓపస్ 200" (1979), మరియు "ఓపస్ 300" (1984), తన రచనను ఉత్సవంలా జరపడానికి; కానీ అతడు తన 400 పుస్తకానికి ఇలా చేయలేదు. అసిమోవ్ రచనలు అన్ని ప్రధాన డ్యూయీ డెసిమల్ క్లాసిఫికేషన్ లలోనూ ఉన్నాయి, కేవలం వేదాంతం మినహా.
UNESCO యొక్క "ఇండెక్స్ ట్రాన్స్ లేషనం డాటాబేస్" ప్రకారం, అసిమోవ్ ప్రపంచంలో 17 వ అత్యధికంగా అనువదించబడిన రచయిత, కేవలం ఆర్థర్ కానన్ డాయల్ వెనుక మరియు పోప్ జాన్ పాల్ II కన్నా ముందు స్థానం.
దాదాపు పూర్తి అసిమోవ్ సంకలనంలో అతడి శీర్షికలు, దృశ్యాలు, మరియు దాదాపు 600 పైగా పుస్తకాల వివరణ, ఆటలు, మాటల రికార్డింగులూ, వీడియోలూ, మరియు పట్టికలు చూపించే ఆన్ లైన్ పట్టిక వర్జీనియా విశ్వవిద్యాలయ గ్రంథాలయంలో ఉంది. ఎన్నో మొదటి, అరుదైన, మరియు ఆటో-గ్రాఫ్ చేయబడిన ప్రతులు ఆ గ్రంథాలయ అరుదైన పుస్తకాల గదిలో ఉన్నాయి. పుస్తకాల అట్టలు మరియు ఆటో-గ్రాఫులు ఆన్ లైన్లో సంకలనం లోని పిల్లల పుస్తకాల వివరణలు మరియు చిత్రాలు, సైన్స్ ఫిక్షన్ చిత్రకళా, మల్టీ-మీడియా, మరియు ఇతర వస్తువులతో కలిసి ఇవ్వబడ్డాయి. మీరు దానిని ఇక్కడ చూడవచ్చు: WVU లైబ్రరీస్ అసిమోవ్ కలెక్షన్.
కాలానుక్రమంగా అసిమోవ్ భవిష్యత్ చరిత్ర పుస్తకాల పట్టిక కొరకు, ఫౌండేషన్ శ్రేణి పుస్తకాల పట్టికను చూడండి.
ది రోబోట్ శ్రేణి అసలుగా ఫౌండేషన్ శ్రేణి నుండి వేరైనది. ది గలక్టిక్ ఎంపైర్ నవలలు అసలుగా స్వతంత్ర కథలుగా ప్రచురింపబడ్డాయి. తరువాతి జీవితంలో, అసిమోవ్ ఆ రెంటినీ ఒకటిగా సంధానించి "ఫౌండేషన్" శ్రేణి యొక్క విస్తరణగా మలిచాడు.
నక్షత్రం మార్క్ * కలిగిన నవలలు ఫౌండేషన్ శ్రేణితో కొద్దిగా సంబంధం కలిగినవి.
"ఇది కూడా చూడండి ఐజాక్ అసిమోవ్ కథానికల పట్టిక"
కలెక్షన్స్ ఆఫ్ అసిమోవ్స్ ఎస్సేస్ ప్రథమంగా మాగజైన్ అఫ్ ఫాంటసీ అండ్ సైన్స్ ఫిక్షన్లో నెలసరి వ్యాసాలుగా ప్రచురింపబడినవి.
అసిమోవ్ యొక్క ఇతర విజ్ఞాన రచనలు